cyanic-selkie/wikianc huggingface dataset:
ಇಂಗಾಲದ ಕಣಗಳ ಚಕ್ರ
ಇಂಗಾಲದ ಚಕ್ರವೆಂಬುದು ಜೀವಭೂರಾಸಾಯನಿಕ ಚಕ್ರ. ಇದರಿಂದ ಇಂಗಾಲವು ಹಲವು ವಲಯಗಳೊಂದಿಗೆ ವಿನಿಮಯ ಹೊಂದುತ್ತದೆ; ಅದರಲ್ಲಿ ಭೂಮಿಯ ಜೀವ ಮಂಡಳ, ಭೂಖಂಡ ಗೋಳ, ಮಣ್ಣುಗೋಳ, ಜಲಗೋಳ ಮತ್ತು ವಾಯುಗೋಳ ಇತ್ಯಾದಿ. ಇದು ಭೂಮಿ ಮೇಲಿನ ಅತ್ಯಂತ ಮಹತ್ವದ ಚಕ್ರಗಳಲ್ಲೊಂದಾಗಿದೆ. ಇದು ಜೀವಗೋಳ ಮತ್ತು ಅದರ ಎಲ್ಲ ಜೀವಾಣುಗಳಾದ್ಯಂತ ಇಂಗಾಲದ ಮರುಬಳಕೆಗೆ ಅನುಮತಿಸುತ್ತದೆ.
ಈ ಇಂಗಾಲದ ಚಕ್ರವನ್ನು ಮೊದಲು ಪತ್ತೆಹಚ್ಚಿದವರು ಜೊಸೆಫ್ ಪ್ರಿಸ್ಟ್ಲಿಯೆ ಮತ್ತು ಅಂಟೊನಿ ಲ್ಯಾವೊಸಿಯರ್, ಅಲ್ಲದೇ ಹಂಫ್ರೆ ಡೇವಿ ಎಂಬಾತ ಈ ಪರಿಕಲ್ಪನೆಯನ್ನು ಜನಪ್ರಿಯಗೊಳಿಸಿದ. ಇದೀಗ ಸಾಮಾನ್ಯವಾಗಿ ಇಂಗಾಲದ ಐದು ಪ್ರಮುಖ ಭಂಡಾರಗಳು ವಿನಿಮಯದ ಹಾದಿಗಳ ಮೂಲಕ ಪರಸ್ಪರ ಸಂಪರ್ಕ ಹೊಂದಿವೆ ಎಂದು ಭಾವಿಸಲಾಗಿದೆ. ಈ ಭಂಡಾರಗಳೆಂದರೆ: ವಾರ್ಷಿಕ ಇಂಗಾಲ ಚಲನೆಗಳು, ಭಂಡಾರಗಳ ನಡುವೆ ಇಂಗಾಲ ವಿನಿಮಯಗಳು ವಿವಿಧ ರಾಸಾಯನಿಕ, ಭೌತಿಕ, ಭೌಗೋಳಿಕ ಮತ್ತು ಜೈವಿಕ ಪ್ರಕ್ರಿಯೆಗಳ ಕಾರಣದಿಂದ ಸಂಭವಿಸುತ್ತವೆ. ಸಾಗರವು ಭೂಮಿಯ ಮೇಲ್ಪದರದ ಹತ್ತಿರ ಇಂಗಾಲದ ಅತಿ ಹೆಚ್ಚು ಸಕ್ರಿಯ ಇಂಗಾಲ ಸಂಗ್ರಹವನ್ನು ಹೊಂದಿರುತ್ತದೆ. ಆದರೆ ಈ ಸಂಗ್ರಹದ ಆಳವಾದ ಸಮುದ್ರದ ಭಾಗ ವೇಗವಾಗಿ ವಾತಾವರಣದೊಂದಿಗೆ ಇಂಗಾಲ ವಿನಿಮಯ ಮಾಡುವುದಿಲ್ಲ.
ಜಾಗತಿಕ ಇಂಗಾಲ ಬಜೆಟ್‍ ಎಂದರೆ ಇಂಗಾಲದ ಭಂಡಾರಗಳ ನಡುವೆ ಅಥವಾ ಒಂದು ನಿರ್ದಿಷ್ಟ ಆವರ್ತನೆಯ ನಡುವೆ (ಉದಾಹರಣೆಗಾಗಿ ವಾತಾವರಣ -ಜೈವಿಕ ವಲಯ) ಇಂಗಾಲದ ವಿನಿಮಯಗಳ (ಆದಾಯ ಮತ್ತು ವೆಚ್ಚಗಳು) ಸಮತೋಲನ. ಒಂದು ಸಂಗ್ರಹ ಅಥವಾ ಭಂಡಾರದ ಇಂಗಾಲ ಬಜೆಟ್‍ನ ಪರೀಕ್ಷೆಯು ಸಂಗ್ರಹ ಅಥವಾ ಭಂಡಾರವು ಇಂಗಾಲದ ಡೈಆಕ್ಸೈಡ್ ಗೆ ಮೂಲವಾಗಿ ಅಥವಾ ಗುಂಡಿಯಾಗಿ ಕಾರ್ಯನಿರ್ವಹಿಸುತ್ತಿದೆಯೇ ಎಂಬ ಬಗ್ಗೆ ಮಾಹಿತಿ ಒದಗಿಸಬಲ್ಲದು.
ವಾತಾವರಣದಲ್ಲಿ
ಭೂಮಿಯ ವಾತಾವರಣದಲ್ಲಿ ಇಂಗಾಲ ಮುಖ್ಯವಾಗಿ ಅನಿಲ ರೂಪದ ಕಾರ್ಬನ್ ಡೈಆಕ್ಸೈಡ್ (CO2) ಆಗಿ ಅಸ್ತಿತ್ವದಲ್ಲಿದೆ. ಇದು ವಾತಾವರಣದಲ್ಲಿ ಅತ್ಯಲ್ಪ ಶೇಕಡಾವಾರನ್ನು ಹೊಂದಿದ್ದರೂ (ಸುಮಾರು 0.04% ಅದೂ ಮೋಲಾರ್ ಆಧಾರದಲ್ಲಿ), ಇದು ಜೀವಕ್ಕೆ ಆಸರೆಯಾಗುವಲ್ಲಿ ಬಹು ದೊಡ್ಡ ಪಾತ್ರ ವಹಿಸುತ್ತದೆ. ವಾತಾವರಣದಲ್ಲಿ ಇಂಗಾಲವನ್ನು ಹೊಂದಿರುವ ಇತರ ಅನಿಲಗಳೆಂದರೆ ಮೀಥೇನ್ ಮತ್ತು ಕ್ಲೊರೊಫ್ಲುರೋಕಾರ್ಬನ್ (ಇದು ಸಂಪೂರ್ಣ ಮಾನವಜನ್ಯವಾದುದು). ಮರಗಳು ಕಾರ್ಬನ್ ಡೈಆಕ್ಸೈಡ್ ನ್ನು ದ್ಯುತಿ ಸಂಶ್ಲೇಷಣೆಯಲ್ಲಿ ಕಾರ್ಬೊಹೈಡ್ರೇಟ್‍ಗಳಾಗಿ ಪರಿವರ್ತಿಸುತ್ತವೆ. ಈ ಸಂದರ್ಭದಲ್ಲಿ ಜೀವರಕ್ಷಕ ಆಮ್ಲಜನಕ ಬಿಡುಗಡೆಯಾಗುತ್ತದೆ. ಈ ಪ್ರಕ್ರಿಯೆಯು ವೇಗವಾಗಿ ಬೆಳೆಯುತ್ತಿರುವ ಮರಗಳಿರುವ ತುಲನಾತ್ಮಕವಾಗಿ ನೂತನವಾದ ಅರಣ್ಯಗಳಲ್ಲಿ ಅತ್ಯಂತ ಸಮೃದ್ಧವಾಗಿರುತ್ತದೆ. ಪರ್ಣಪಾತಿ ಅರಣ್ಯಗಳಲ್ಲಿ ಈ ಪರಿಣಾಮವು ವಸಂತ ಋತುವಿನಲ್ಲಿ ಎಲೆಗಳು ಹೊಸ ಚಿಗುರು ಪಡೆಯುವಾಗ ಅತಿ ಪ್ರಬಲವಾಗಿರುತ್ತದೆ. ಅಳೆದ CO2 ಸಾರೀಕರಣದ ಕೀಲಿಂಗ್ ವಕ್ರರೇಖೆಯಲ್ಲಿ ಒಂದು ವಾರ್ಷಿಕ ಸಂಜ್ಞೆಯಾಗಿ ಇದು ಕಾಣುತ್ತದೆ. ಉತ್ತರದ ಗೋಳಾರ್ಧದ ವಸಂತ ಋತುವಿನದು ಮೇಲುಗೈ, ಏಕೆಂದರೆ ಅದರಲ್ಲಿನ ಸಮಶೀತೋಷ್ಣ ಅಕ್ಷಾಂಶಗಳಲ್ಲಿ ದಕ್ಷಿಣದ ಭಾಗದಲ್ಲಿಗಿಂತ ಬಹಳ ಹೆಚ್ಚು ಭೂಮಿಯಿದೆ.
ಇಂಗಾಲವು ವಾತಾವರಣದಲ್ಲಿ ವಿಭಿನ್ನ ರೀತಿಗಳಿಂದ ಬಿಡುಗಡೆಯಾಗುತ್ತದೆ:
ಜೀವಗೋಳದಲ್ಲಿ
ಸುಮಾರು 42,000 ಗಿಗಾಟನ್‍ಗಳಷ್ಟು ಇಂಗಾಲವು ಜೀವಗೋಳದಲ್ಲಿರುತ್ತದೆ. ಇಂಗಾಲವು ಭೂಮಿಯ ಜೀವಿಸಂಕುಲಕ್ಕೆ ಅಗತ್ಯವಾಗಿದೆ. ಅದು ಎಲ್ಲ ಜೀವಕೋಶಗಳ ರಚನೆ, ಜೀವರಾಸಾಯನಶಾಸ್ತ್ರ ಮತ್ತು ಪೌಷ್ಟಿಕತೆಯಲ್ಲಿ ಮಹತ್ವದ ಪಾತ್ರವಹಿಸುತ್ತದೆ. ಜೀವಗೋಳದಲ್ಲಿನ ಇಂಗಾಲದ ಸಂಗ್ರಹವು ವಿಭಿನ್ನ ಕಾಲಪ್ರಮಾಣಗಳಲ್ಲಿ ಹಲವಾರು ಪ್ರಕ್ರಿಯೆಗಳಿಂದ ಪ್ರಭಾವಿತವಾಗಿರುತ್ತದೆ. ನಿವ್ವಳ ಪ್ರಾಥಮಿಕ ಉತ್ಪಾದಕತೆಯು ದೈನಿಕ ಮತ್ತು ಕಾಲಿಕ ಚಕ್ರವನ್ನು ಅನುಸರಿಸುತ್ತದೆ. ಆದರೆ ಇಂಗಾಲವು ಹಲವು ನೂರಾರು ವರ್ಷ ಗಿಡಮರಗಳಲ್ಲಿ ಮತ್ತು ಮಣ್ಣಿನಲ್ಲಿ ಸಾವಿರಾರು ವರ್ಷ ಸಂಗ್ರಹವಾಗಿರಬಹುದು. ಈ ದೀರ್ಘಾವಧಿಯ ಇಂಗಾಲ ಸಂಗ್ರಹಗಳಲ್ಲಿನ ಬದಲಾವಣೆಗಳು ಜಾಗತಿಕ ವಾಯುಗುಣ ಬದಲಾವಣೆ ಮೇಲೆ ಪ್ರಭಾವ ಬೀರಬಹುದು (ಉದಾಹರಣೆಗೆ ಅರಣ್ಯೀಕರಣ ಅಥವಾ ಅರಣ್ಯನಾಶದಿಂದ ಅಥವಾ ಮಣ್ಣಿನ ಶ್ವಾಸಕ್ರಿಯೆಯಲ್ಲಿ ಉಷ್ಣಾಂಶ ಸಂಬಂಧಿತ ಬದಲಾವಣೆಗಳ ಮೂಲಕ)
ಸಮುದ್ರದಲ್ಲಿ
ಸಮುದ್ರಗಳಲ್ಲಿ ಸುಮಾರು 36,000 ಗೀಗಾಟನ್‍ಗಳಷ್ಟು ಇಂಗಾಲವಿದೆ. ಇದು ಸಾಮಾನ್ಯವಾಗಿ ಬೈಕಾರ್ಬೊನೇಟ್ ಅಯಾನುಗಳ ರೂಪದಲ್ಲಿರುತ್ತದೆ (ಸುಮಾರು 90%ರಷ್ಟು, ಉಳಿದದ್ದೆಲ್ಲ ಕಾರ್ಬೊನೇಟ್ ರೂಪದಲ್ಲಿರುತ್ತದೆ). ಚಂಡಮಾರುತಗಳಂತಹ ತೀವ್ರ ಬಿರುಗಾಳಿಗಳು ಬಹಳಷ್ಟು ಇಂಗಾಲವನ್ನು ಒಳಹಾಕುತ್ತವೆ. ಏಕೆಂದರೆ ಅವುಗಳು ಬಹಳ ಕೆಸರನ್ನು ಕೊಚ್ಚಿಕೊಂಡು ಬರುತ್ತವೆ. ಉದಾಹರಣೆಗೆ ವಿದ್ವತ್ಪತ್ರಿಕೆ ಜುವಾಲಜಿಯ ಜುಲೈ 2008ರ ಸಂಚಿಕೆಯಲ್ಲಿ ವಿವರಿಸಿದಂತೆ ತೈವಾನದಲ್ಲಿ ಒಂದೇ ಚಂಡಮಾರುತವು ಕೆಸರಿನ ರೂಪದಲ್ಲಿ ಸಾಗರದಲ್ಲಿ ಬಹಳಷ್ಟು ಇಂಗಾಲವನ್ನು ಒಳಹಾಕುತ್ತದೆ, ಎಷ್ಟೆಂದರೆ ಆ ದೇಶದಲ್ಲಿ ವರ್ಷವಿಡಿಯ ಮಳೆಗಳು ಒಟ್ಟಾಗಿ ಸೇರಿಸುವಷ್ಟು. ಅಜೈವಿಕ ಇಂಗಾಲ, ಅಂದರೆ ಇಂಗಾಲ-ಇಂಗಾಲ ಅಥವಾ ಇಂಗಾಲ-ಜಲಜನಕ ಬಂಧಗಳಿಲ್ಲದ ಇಂಗಾಲದ ಸಂಯುಕ್ತಗಳು ನೀರಿನಲ್ಲಿನ ಅವುಗಳ ಪ್ರತಿಕ್ರಿಯೆಗೆ ಮಹತ್ವದ್ದಾಗಿವೆ. ಈ ಇಂಗಾಲದ ವಿನಿಮಯವು pH (ಜಲಜನಕದ ಆಮ್ಲಿಯತೆಯನ್ನ)ನ್ನು ನಿಯಂತ್ರಿಸುವಲ್ಲಿ ಬಹಳಷ್ಟು ಉಪಯುಕ್ತವಾಗುತ್ತದೆ. ಇದು ಇಂಗಾಲದ ಮೂಲ ಅಥವಾ ಗುಂಡಿಯಾಗಿ ಬದಲಾಗಬಹುದು. ಇಂಗಾಲವು ವಾತಾವರಣ ಮತ್ತು ಸಮುದ್ರದ ಮಧ್ಯೆ ಸರಾಗವಾಗಿ ವಿನಿಮಯಗೊಳ್ಳುತ್ತದೆ. ಸಾಗರದ ಏರಿಕೆಯಿರುವ ಪ್ರದೇಶಗಳಲ್ಲಿ, ಇಂಗಾಲವು ವಾತಾವರಣಕ್ಕೆ ಬಿಡುಗಡೆಯಾಗುತ್ತದೆ. ಇದಕ್ಕೆ ವಿರುದ್ಧವಾಗಿ, ಇಳಿಕೆಯಿರುವ ಪ್ರದೇಶಗಳಲ್ಲಿ ವಾತಾವರಣದಿಂದ ಸಮುದ್ರಕ್ಕೆ ಇಂಗಾಲ (CO2) ಸೇರಿಕೊಳ್ಳುತ್ತದೆ. CO2 ಸಮುದ್ರವನ್ನು ಸೇರಿದಾಗ ಸ್ಥಳೀಯವಾಗಿ ಅದು ವಿವಿಧ ರೀತಿಯ ಪ್ರತಿಕ್ರಿಯೆಗಳಲ್ಲಿ ಪಾಲ್ಗೊಳ್ಳುತ್ತದೆ. ದ್ರಾವಣ"CO2(ವಾತಾವರಣದಿಂದ) CO2(ವಿಲೇಯವಾದದ್ದು)"ಇಂಗಾಲಾಮ್ಲವಾಗಿ ಪರಿವರ್ತನೆ: ಮೊದಲ ಅಯಾನೀಕರಣ: ಎರಡನೆಯ ಅಯಾನೀಕರಣ: ಈ ಕ್ರಿಯೆಗಳ ಸಮೂಹಗಳು (ಪ್ರತಿಯೊಂದು ತನ್ನದೇ ಸಮತೋಲನ ಗುಣಾಂಕವನ್ನು ಹೊಂದಿರುತ್ತದೆ) ಅಜೈವಿಕ ಇಂಗಾಲವು ಸಾಗರಗಳಲ್ಲಿ ತೆಗೆದುಕೊಳ್ಳುವ ರೂಪವನ್ನು ನಿರ್ಧರಿಸುತ್ತದೆ. ಈ ಗುಣಾಂಕಗಳನ್ನು ಸಾಗರದ ನೀರಿಗಾಗಿ ಪ್ರಾಯೋಗಿಕವಾಗಿ ನಿರ್ಧರಿಸಲಾಗಿರುತ್ತದೆ. ಇವು ಉಷ್ಣಾಂಶ, ಒತ್ತಡ ಮತ್ತು ಇನ್ನುಳಿದ ಅಯಾನುಗಳ (ವಿಶೇಷವಾಗಿ ಬೊರೇಟ್‍ಗಳು) ಅಸ್ತಿತ್ವದ ಫಲನಗಳಾಗಿರುತ್ತವೆ. ಸಾಗರದಲ್ಲಿ ಸಮಸ್ಥಿತಿಗಳು ಬಯೊಕಾರ್ಬೊನೇಟ್‍‍ನ್ನು ಬಲವಾಗಿ ಬೆಂಬಲಿಸುತ್ತವೆ. ಈ ಅಯಾನು ವಾತಾವರಣದ CO2ಗಿಂತ ಮೂರು ಹಂತ ದೂರವಿರುವುದರಿಂದ ಸಾಗರದಲ್ಲಿನ ಅಜೈವಿಕ ಇಂಗಾಲದ ಸಂಗ್ರಹದ ಮಟ್ಟವು CO2 ವಿನ ವಾತಾವರಣದ ಭಾಗಶಃ ಒತ್ತಡದೊಂದಿಗೆ ಏಕತೆಯ ಪ್ರಮಾಣವನ್ನು ಹೊಂದಿರುವುದಿಲ್ಲ. ಸಾಗರಕ್ಕೆ ಈ ಅಂಶ ಸುಮಾರು ಹತ್ತು ಇರುತ್ತದೆ: ವಾತಾವರಣದಲ್ಲಿನ CO2 ಪ್ರಮಾಣದ 10% ಗೆ ಸಾಗರದ ಸಂಗ್ರಹವು (ಸಮಸ್ಥಿತಿಯಲ್ಲಿ) ಸುಮಾರು 1% ಏರುತ್ತದೆ. ಈ ಕಾದಿಟ್ಟ ಅಂಶವನ್ನು ಹಲವುವೇಳೆ "ರೆವೆಲ್ ಅಂಶ"ವೆಂದು ಕರೆಯಲಾಗುತ್ತದೆ. ರೊಜರ್ ರೆವೆಲ್ ತರುವಾಯ ಆತನ ಹೆಸರನ್ನಿಡಲಾಗಿದೆ. thumb|ಕಾರ್ಬನ್ ಚಕ್ರ ಸಾಗರಗಳಲ್ಲಿ, ಕರಗಿದ ಕ್ಯಾಲ್ಸಿಯಮ್‍ನೊಂದಿಗೆ ಕರಗಿದ ಕಾರ್ಬೊನೇಟ್ ಸಂಯೋಜಿಸಿ ಘನ ಕ್ಯಾಲ್ಸಿಯಮ್ ಕಾರ್ಬೊನೇಟ್ CaCO3 ಕೆಳಸೇರುತ್ತದೆ. ಇದು ಬಹುತೇಕ ಸೂಕ್ಷ್ಮಜೀವಾಣುಗಾಳ ಕವಚವಾಗಿ. ಈ ಸೂಕ್ಷ್ಮಜೀವಿಗಳು ಮೃತವಾದಾಗ ಅವುಗಳ ಕವಚಗಳು ಕೆಳಸೇರಿ ಸಮುದ್ರದ ತಳದಲ್ಲಿ ಶೇಖರಣೆಯಾಗುತ್ತವೆ. ಕಾಲ ಕಳೆದಂತೆ ಈ ಕಾರ್ಬೊನೇಟ್ ಕೆಸರು ಸುಣ್ಣದ ಕಲ್ಲಾಗಿ ರೂಪಗೊಳ್ಳುತ್ತದೆ. ಇಂಗಾಲದ ಚಕ್ರದಲ್ಲಿ ಇದು ಇಂಗಾಲದ ಅತಿ ದೊಡ್ಡ ಭಂಡಾರವಾಗಿದೆ. ಸಾಗರಗಳಲ್ಲಿನ ಕರಗಿದ ಕ್ಯಾಲ್ಸಿಯಮ್, ಕ್ಯಾಲ್ಸಿಯಮ್ ಸಿಲಿಕೇಟ್ ಕಲ್ಲುಗಳ ರಾಸಾಯನಿಕ ಶಿಥಿಲಗೊಳ್ಳುವಿಕೆಯಿಂದ ಬರುತ್ತದೆ. ಈ ಸಂದರ್ಭದಲ್ಲಿ ಅಂತರ್ಜಲದಲ್ಲಿನ ಇಂಗಾಲಾಮ್ಲ ಮತ್ತು ಇನ್ನಿತರ ಆಮ್ಲಗಳು ಕ್ಯಾಲ್ಸಿಯಮ್ ಇರುವ ಖನಿಜಗಳೊಂದಿಗೆ ಪ್ರತಿಕ್ರಿಯಿಸಿ ಕ್ಯಾಲ್ಸಿಯಮ್ ಅಯಾನುಗಳು ಬಿಡುಗಡೆಯಾಗುತ್ತವೆ. ಹೊಸದಾಗಿ ರೂಪಗೊಂಡ ಅಲ್ಯುಮಿನಿಯಂ ಸಮೃದ್ಧ ಜೇಡಿಮಣ್ಣಿನ ಖನಿಜಗಳು ಮತ್ತು ಕರಗಲಾರದ ಕ್ವಾರ್ಟ್ಜ್‌ಗಳ ಶೇಷವನ್ನು ಹಿಂದೆ ಬಿಡುತ್ತದೆ.
ಇಂಗಾಲ ಚಕ್ರ
ಬಾಹ್ಯ ಕೊಂಡಿಗಳು
ವರ್ಗ:ಭೂರಸಾಯನ ವಿಜ್ಞಾನ ವರ್ಗ:ರಾಸಾಯನಿಕ ಸಮುದ್ರಶಾಸ್ತ್ರ ವರ್ಗ:ದ್ಯುತಿ ಸಂಶ್ಲೇಷಣೆ (ಫೋಟೋಸಿಂಥಿಸಿಸ್) ವರ್ಗ:ಮಣ್ಣಿನ ಜೀವಶಾಸ್ತ್ರ ವರ್ಗ:ಮಣ್ಣಿನ ಫಲವತ್ತತೆಯ ರಾಸಾಯನಿಕ ಶಾಸ್ತ್ರ ವರ್ಗ:ಇಂಗಾಲ ವರ್ಗ:ಸಾಂಖಿಕ ಹವಾಗುಣ ಮತ್ತು ವಾತಾವರಣದ ಮಾದರಿಗಳು ವರ್ಗ:ಜೈವಿಕ ಭೂಗೋಳ ವರ್ಗ:ಪರಿಸರದ ಚಕ್ರಗಳು
ಜಗಮೋಹನ್ ದಾಲ್ಮಿಯಾ
ಜಗ್ಗು ದಾದ , ಎಂದು ತಮ್ಮ ಆಪ್ತವರ್ಗದಲ್ಲಿ ಹೆಸರಾಂತ, ಜಗಮೋಹನ್ ದಾಲ್ಮಿಯಾ, ಬಿ.ಸಿ.ಸಿ.ಐ.ನ ಹೊಸ ಬಾಸ್ ಆಗಿ, ಅವಿರೋಧವಾಗಿ ಚುನಾಯಿತರಾಗಿದ್ದಾರೆ. ಕೊಲ್ಕತ್ತಾದ ಪ್ರತಿಷ್ಠಿತ 'ದಾಲ್ಮಿಯ ಕನ್ ಸ್ಟ್ರ ಕ್ಷನ್ ಕಂಪೆನಿ' ಯ ಮಾಲಿಕ. ಮೊದಲಿನಿಂದಲೂ ಕ್ರಿಕೆಟ್ ಆಟದ ಬಗ್ಗೆ ಸೆಳೆತವಿತ್ತು. ಕಾಲೇಜ್ ದಿನಗಳಿಂದ ಕ್ರಿಕೆಟ್ ಆಟಗಾರನಾಗಿದ್ದ ದಾಲ್ಮಿಯ, ವಿಕೆಟ್ ಕೀಪರ್ ಕಮ್ ಬ್ಯಾಟ್ಸ್ ಮನ್, ಆಗಿದ್ದ್ರು.ಕ್ರಿಕೆಟ್ ಆಟದಲ್ಲಿ ಸಿದ್ಧಿಸಿಗಲಿಲ್ಲ. ಆದರೆ ಕ್ರಿಕೆಟ್ ಆಡಳಿತಗಾರನಾಗುವ ಕನಸು ಒಲಿಯಿತು. ಪಶ್ಚಿಮ ಬಂಗಾಳದ ಕ್ರಿಕೆಟ್ ಬೋರ್ಡ್ ಅವರನ್ನು ಆಹ್ವಾನಿಸಿತು. ೧೯೭೯ ರಲ್ಲಿ ಬಿ.ಸಿ.ಸಿ.ಐ.ಚಾವಡಿಗೆ ಪಾದಾರ್ಪಣೆ. ೧೯೮೩ ರಲ್ಲಿ ಕೋಶಾಧಿಕಾರಿ, ನಂತರ ಹಾಗೆಯೇ ಎತ್ತರಕ್ಕೆ ಬೆಳೆಯುತ್ತಾ ಸಾಗಿದರು. ಕ್ರಿಕೆಟ್ ಆಟದ ಜೊತೆಗೆ, ಒಳ್ಳೆಯ ಮನರಂಜನೆಯ ಸಾಧನ ಮತ್ತು ವ್ಯವಹಾರ. ಇದರಜೊತೆಗೆ ಸಂಪತ್ತೂ ಹರಿದುಬರುತ್ತದೆ. ಐ.ಎಸ್.ಬಿಂದ್ರಾ ಜೊತೆಗೂಡಿ ಭಾರತೀಯ ಕ್ರಿಕೆಟ್ ಗೆ ಒಂದು 'ಕಾಯಕಲ್ಪ' ಬರೆಯಲು ಮುಂದಾದರು. ೧೯೮೭ ರ ವಿಶ್ವಕಪ್ ಟೂರ್ನಿಯನ್ನು ಆಯೋಜಿಸುವಲ್ಲಿ ಮಹತ್ವದ ಪಾತ್ರವಿತ್ತು. ಅವಕಾಶಕ್ಕಾಗಿ ನಿರಂತರ ಕಾಯುತ್ತಿದ್ದ ದಾಲ್ಮಿಯ, ಸಮಯ ಕೈಗೆ ಬಂದಾಗ ೧೯೯೧ ರಲ್ಲಿ ಕಾರ್ಯದರ್ಶಿಯಾದರು. ಆಗ ಬಿ.ಸಿ.ಸಿ.ಐ. ೮೦ ಲಕ್ಷ ರೂಪಾಯಿಗಳ ನಷ್ಟದಲ್ಲಿತ್ತು. ಅವರ ನಾಯಕತ್ವದಲ್ಲಿ ಒಂದು ವರ್ಷದಲ್ಲಿ ಲಾಭಬರುವಂತೆ ನಡೆಸಿದರು. ಮುಂದೆ ಹೆಚ್ಚು ಹೆಚ್ಚು ಹಣ ಹರಿದಾಡುವಂತೆ ನೋಡಿ ವ್ಯವಸ್ಥೆಮಾಡಿದರು. ಕ್ರಿಕೆಟ್ ಆಟದಲ್ಲಿ ವೃತ್ತಿಪರತೆ ಕಾಪಾಡಿಕೊಂಡು ಬರುತ್ತಾ ವಿಶ್ವವೆಲ್ಲಾ ಭಾರತದತ್ತ ನೋಡುವಂತೆ ಮಾಡಿದರು.
೧೯೯೬,ವಿಶ್ವಕಪ್
೧೯೯೬ ರ ವಿಶ್ವಕಪ್ ಇಂಗ್ಲೆಂಡ್ ನಲ್ಲಿ ಜರುಗಿತು. ಆಗಿನ ಬಿ.ಸಿ.ಐ ಅಧ್ಯಕ್ಷ 'ಮಾದವರಾವ್ ಸಿಂಧಿಯ' ಭಾರತದಲ್ಲೇ ಆಯೋಜಿಸುವ ಮನಸ್ಸುಹೊಂದಿದ್ದರು. ಆಗ ಕಾರ್ಯದರ್ಶಿಯಾಗಿದ್ದ ದಾಲ್ಮಿಯ, ಸಿಂಧಿಯಗೆ ನೆರವಾದರು. ಸಂಪತ್ತಿನ ಬಲದಿಂದ ಇಂಗ್ಲೆಂಡಿನ ಕ್ರಿಕೆಟ್ ಮಂಡಳಿಯ ಮನಒಲಿಸಿ, ಭಾರತ ಶ್ರೀಲಂಕ, ಮತ್ತು ಪಾಕೀಸ್ಥಾನದಲ್ಲಿ ನಡೆಸಲು ವ್ಯವಸ್ಥೆ ಮಾಡಿದರು.ಆಸ್ತ್ರೇಲಿಯ ಇಂಗ್ಲೆಂಡ್,ನ್ಯೂಸಿದೆಂಡ್ ಕ್ರಿಕೆಟ್ ಮಂದಲಿಗಳು ಐ.ಸಿ.ಸಿನಲ್ಲಿ ಪ್ರಭುತ್ವ ಸಾಧಿಸಿದವು. ಸೂಕ್ಷ್ಮಗ್ರಾಹಿಯಾದ ದಾಲ್ಮಿಯ ಈ ಬೆಳವಣಿಗೆ ಗಳನ್ನು ಹತ್ತಿರದಿಂದ ಗಮನಿಸಿ, ದಕ್ಷಿಣ ಆಫ್ರಿಕ, ವೆಸ್ಟ್ ಇಂಡೀಸ್ ಕ್ರಿಕೆಟ್ ಮಂಡಳಿಗಳ ಜೊತೆ ಸ್ನೇಹ ಬೆಳೆಸಿಕೊಂಡರುಏಷ್ಯಾನ್ ಕ್ರಿಕೆಟ್ ಸಮಿತಿ ರಚಿಸಿ,ಏಷ್ಯಾದ ರಾಷ್ಟ್ರಗಳ ಪ್ರಭುತ್ವ ಸಂಪಾದಿಸಿದರು.ಏಷ್ಯದ ಕ್ರಿಕೆಟ್ ರಾಷ್ಟ್ರಗಳಾದ ಪಾಕೀಸ್ಥಾನ ಶ್ರೀಲಂಕದ ಜೊತೆಗೆ ಬಂಗ್ಲಾದೇಶ್ ಮತ್ತು ಯು.ಎ.ಇ ರಾಷ್ಟ್ರಗಳೂ ಅಡುವಂತೆ ಆಯಿತು. ದಾಲ್ಮಿಯರ ತಂತ್ರಗಾರಿಕೆಯಿಂದ ಆ ರಾಷ್ಟ್ರಗಳೂ ಅಂತಾರಾಷ್ಟ್ರೀಯ ತಂಡಗಳಾಗಿ ರೂಪುಗೊಳ್ಳಲು ಅನುಕೂಲವಾಯಿತು.೧೯೯೭ ರಲ್ಲಿ ಅಂತಾರಾಷ್ಟ್ರೀಯ ಕ್ರಿಕೆಟ್ ಸಮಿತಿಯ ಅಧ್ಯಕ್ಷರಾದರು. ಅವರ ಅವಧಿಯಲ್ಲಿ ಕ್ರಿಕೆಟ್ ಆಟದ ಚಿತ್ರಣವನ್ನೇ ಬದಲಾಯಿಸಿದರು. ಹಣ ಕೇವಲ ಮಂಡಳಿಗೂ ಸಿಗಬೇಕಲ್ಲದೆ ಆಟಗಾರರಿಗೂ ಸಿಗಬೇಕೆಂದು ಆಯೋಜಿಸಿ, ಮಾರುಕಟ್ಟೆಯ ಮೌಲ್ಯವನ್ನು ಹೆಚ್ಚಿಸಿದರು. 'ಮ್ಯಾಚ್ ಫಿಕ್ಸಿಂಗ್' ಎನ್ನುವ ಪೆಡಂಭೂತ, ಅವರ ಕಾಲದಲ್ಲಿಯೇ ಕಾಣಿಸಿಕೊಂಡಿತು. ಪ್ರತ್ಯೇಕ ಸಮಿತಿಯೊಂದನ್ನು ರಚಿಸಿ, ಮ್ಯಾಚ್ ಫಿಕ್ಸಿಂಗ್ ನಲ್ಲಿ ಭಾಗಿಯಾದ ವ್ಯಕ್ತಿಗೆ ಶಿಕ್ಷೆ ವಿಧಿಸುವುದರಲ್ಲಿ ಸಫಲರಾದರು. ಕ್ರಿಕೆಟ್ ಆಟದ ಜನಪ್ರಿಯತೆ ಅವರ ಅವಧಿಯಲ್ಲಿ ಹೆಚ್ಚಾಯಿತು. ವಿವಿಧ ದೇಶಗಳಲ್ಲಿ ಕ್ರಿಕೆಟ್ ಪರಿಚಯಿಸಿದರು. ಸಮಿತಿಯ ಬೊಕ್ಕಸ ತುಂಬಿತು. ೧೯೯೯ ರಲ್ಲಿ ವಿಶ್ವಕಪ್ ಟೂರ್ನಿ, ಐಸಿಸಿಯೇ ವಿವಿಧ ಕಂಪೆನಿಗಳ ಪ್ರಾಯೋಜಕತ್ವ ಗಳಿಸಿ ಸಂಘಟಿಸಿತ್ತು. ಇದೇ ಸಂಪ್ರದಾಯ ಮುಂದುವರೆಯುತ್ತಿದೆ.
ಚೆಂಡು ವಿರೋಪಗೊಳಿಸಿದ ಆರೋಪ
೨೦೦೧ ರಲ್ಲಿ ದಕ್ಷಿಣ ಆಫ್ರಿಕ ಪ್ರವಾಸ ಮಾಡಿದ ಭಾರತತಂಡ ಚೆಂಡು ವಿರೂಪಗೊಳಿಸುವ ಪ್ರಕರಣದಲ್ಲಿ ಸಿಕ್ಕಿಹಾಕಿಕೊಂಡಿತ್ತು. ಆಗ ಟೀಮ್ ಇಂಡಿದ ಕಾವಲಿಗೆ ಬಂದವರು ದಾಲ್ಮಿಯ. ತಮ್ಮ ಅಧಿಕಾರಪ್ರಯೋಗಮಾಡಿ ಸಚಿನ್ ತೆಂಡೂಲ್ಕರ್, ವಿರೇಂದ್ರ ಸೆಹವಾಗ್ ಸೇರಿದಂತ ಐವರು ಆರೋಪಿ ಆಟಗಾರರನ್ನು ರಕ್ಷಿಸಿದರು. ಐಸಿಸಿಯ ಕಾರ್ಯಕಾರಿ ನಿರ್ವಾಹಕ,'ಮಲ್ಕಂ ಸ್ಪೀಡ್' ಆರೋಪಿಸಿದ್ದರು. 'ಮೈಕ್ ಡೆನ್ನಿಸ್' ಪರ ನಿಂತಿದ್ದರು. ಮೈಕ್ ಡೆನ್ನಿಸ್ ರನ್ನು ಐಸಿಸಿ ಅಂಪೈರ್ ತಂಡದಿಂದ ಹೊರಗೆ ಹೋಗುವಂತೆ ಮಾಡಿದರು.ಜಗಮೋಹನ್ ದಾಲ್ಮಿಯಾ, ಸಮಸ್ಯೆಗಳನ್ನು ಅರ್ಥಮಾಡಿಕೊಂಡು ಪರಿಹಾರ ಕಂಡುಕೊಳ್ಳುವಲ್ಲಿ ಸಮರ್ಥರಾಗಿದ್ದರು. ಚುಟುಕು ಕ್ರಿಕೆತ್ ಕ್ರೀಡೆಯನ್ನುವಿಶ್ವಕ್ರಿಕೆಟ್ ಗೆ ಪರಿಚಯಿಸುವ ಮನಸ್ಸಿತ್ತು. ಲಲಿತ್ ಮೋದಿ, ಚುಟುಕು ಕ್ರಿಕೆಟ್ ನ್ನು ತಂದು ದೇಸೀಪ್ರತಿಭೆಗಳನ್ನು ಅನಾವರಣಗೊಳಿಸಿದರು. ದಾಲ್ಮಿಯ, ರಣಜಿ ಆಟಗಾರರ ವೇತನ, ಮಾಜೀ ಆಟಗಾರರಿಗೆ ಪ್ರೋತ್ಸಾಹ ಧನ, ಆಟಗಾರರ ಸಂಭಾವನೆಯನ್ನು ವರ್ಧಿಸಲು ಕ್ರಮಗಳನ್ನು ಕೈಗೊಂಡರು.
ದಾಲ್ಮಿಯಾ ಮುಂದಿರುವ ಸವಾಲುಗಳು
ಪ್ರತಿಷ್ಠಿತ ಐಪಿಎಲ್ ಟೂರ್ನಿಗೆ ರಂಗು ತುಂಬುವ ಕೆಲಸದ ಜೊತೆಗೆ, ಸ್ಪಾಟ್ ಫಿಕ್ಸಿಂಗ್, ಮ್ಯಾಚ್ ಫಿಕ್ಸಿಂಗ್, ಮೊದಲಾದ ರಗಳೆಗಳನ್ನು ತಡೆಗಟ್ಟುವ ಗುರುತರ ಜವಾಬ್ದಾರಿಯಿತ್ತು. ದೇಸೀ ಕಾಯಕಲ್ಪ ಸರಿಪಡಿಸಬೇಕು. ಅಂತಾರಾಷ್ಟ್ರೀಯ ಗುಣಮಟ್ಟದ ಕ್ರೀಡಾಂಗಣಬೇಕು. ಇನ್ನೂ ಹಲವಾರು ಸಮಸ್ಯೆಗಳು ಮುಂದಿವೆ. ರಾಷ್ಟ್ರದ ಐದು ವಲಯಗಳ ಕ್ರಿಕೆಟ್ ಮಂಡಳಿಗಳನ್ನು ತಮ್ಮ ಅಧೀನದಲ್ಲಿಟ್ಟುಕೊಂಡು ದಾಲ್ಮಿಯಾ ಕಾರ್ಯಾಚರಣೆಯಲ್ಲಿ ತೊಡಗಿದ್ದಾರೆ.
೨೦೧೫ ರಲ್ಲಿ
೭೪ ವರ್ಷ ಹರೆಯದ, ಮಾಜಿ ಬಿ.ಸಿ.ಸಿ.ಐ, ಮತ್ತು ಐ.ಸಿ.ಸಿ. ಅಧ್ಯಕ್ಷರಾಗಿದ್ದ, ಜಗಮೋಹನ್ ದಾಲ್ಮಿಯಾ, ಬೋರ್ಡ್ ಆಫ್ ಕಂಟ್ರೋಲ್ ಫಾರ್ ಕ್ರಿಕೆಟ್ ಇನ್ ಇಂಡಿಯ ಸಮಿತಿಗೆ ಅವಿರೋಧವಾಗಿ 'ವಾರ್ಷಿಕ ಜನರಲ್ ಬಾಡಿ ಸಭೆ'ಯಲ್ಲಿ ಆಯ್ಕೆಯಾದರು. ಮಾಜಿ ಅಧ್ಯಕ್ಷ, ಎನ್. ಸ್ರೀನಿವಾಸನ್, ದಾಲ್ಮಿಯಾರನ್ನು ಸಮರ್ಥಿಸಿದರು. ಜಗಮೋಹನ್ ದಾಲ್ಮಿಯಾ ಅವರು ೨೦-೦೯-೨೦೧೫ರಂದು ರಾತ್ರಿ ೯:೩೦ರ ಸುಮಾರಿಗೆ ಕೋಲ್ಕತ್ತಾದ ಬಿ.ಎಂ. ಬಿರ್ಲಾ ಆಸ್ಪತ್ರೆಯಲ್ಲಿ ಹೃದಯಾಘಾತದಿಂದ ಕೊನೆಯುಸಿರೆಳೆದರು.ಅವರಿಗೆ ಆಗ ೭೫ ವರ್ಷ ವಯಸ್ಸಾಗಿತ್ತು.
ಉಲ್ಲೇಖಗಳು
<References/>
ಬಾಹ್ಯ ಸಂಪರ್ಕಗಳು
ವರ್ಗ: ಬಿ.ಸಿ.ಸಿ.ಐ.ಅದ್ಯಕ್ಷರು
ಮಧು ಪ್ರಿಯಾ
ಪೆದ್ದಿಂತಿ ಮಧು ಪ್ರಿಯಾ ಒಬ್ಬ ಭಾರತೀಯ ತೆಲುಗು ಹಿನ್ನೆಲೆ ಗಾಯಕಿ. ಅವರು ತನ್ನ ಜಾನಪದ ಹಾಡು ಆದಪಿಳ್ಳನಮ್ಮ ನೇನು ಅಡಪಿಲನಾನಿ ಮೂಲಕ ತೆಲುಗು ದೂರದರ್ಶನದಲ್ಲಿ ಜನಪ್ರಿಯರಾದರು. ಅವರು ತೆಲುಗು ರಿಯಾಲಿಟಿ ಟಿವಿ ಶೋ ಬಿಗ್ ಬಾಸ್ ತೆಲುಗು (ಸೀಸನ್ 1) ನ ಭಾಗವಹಿಸುವವರಲ್ಲಿ ಒಬ್ಬರಾಗಿದ್ದರು, ಮತ್ತು 13 ನೇ ದಿನದಂದು ಅವರನ್ನು ಹೊರಹಾಕಲಾಯಿತು.
ವೃತ್ತಿ
ಮಧು ಪ್ರಿಯಾ ದಗ್ಗರಾಗ ದೂರಂಗ ಚಿತ್ರಕ್ಕೆ ಹಾಡುವುದರ ಮೂಲಕ ಟಾಲಿವುಡ್‌ಗೆ ಪಾದಾರ್ಪಣೆ ಮಾಡಿದರು. ಫಿದಾ ಚಿತ್ರದ "ವಚಿಂಡೆ" ಹಾಡಿಗೆ, ಅವರು ಅತ್ಯುತ್ತಮ ಹಿನ್ನೆಲೆ ಗಾಯಕಿ ಮಹಿಳೆಗಾಗಿ ಫಿಲ್ಮ್‌ಫೇರ್ ಪ್ರಶಸ್ತಿಯನ್ನು ಗೆದ್ದರು. ಅವರು ಸ್ಟಾರ್ ಮಾ ರಿಯಾಲಿಟಿ ಸರಣಿ ಬಿಗ್ ಬಾಸ್ ತೆಲುಗು ನಲ್ಲಿ ಭಾಗವಹಿಸಿದರು ಮತ್ತು 13 ನೇ ದಿನದಂದು ಹೊರಹಾಕಲ್ಪಟ್ಟರು.
ಉಲ್ಲೇಖಗಳು
ವರ್ಗ:ಜೀವಂತ ವ್ಯಕ್ತಿಗಳು ವರ್ಗ:ಸ್ತ್ರೀವಾದ ಮತ್ತು ಜಾನಪದ ೨೦೨೩ ಸ್ಪರ್ಧೆಯ ಲೇಖನ
ಶಾಸ್ತ್ರೀಯ ಭಾಷೆ
ಶಾಸ್ತ್ರೀಯ ಭಾಷೆಗಳು ಪುರಾತನವಾದ, ಸ್ವತಂತ್ರ ಸಾಹಿತ್ಯ ಸಂಪ್ರದಾಯವನ್ನು ಹೊಂದಿರುವ ಭಾಷೆಗಳು. ಅಕ್ಟೋಬರ್ ೩೧, ೨೦೦೮ರಂದು ಕೇಂದ್ರ ಸರಕಾರವು ಕನ್ನಡವನ್ನು ಶಾಸ್ತ್ರೀಯ ಭಾಷೆ ಎಂದು ಘೋಷಿಸಿತು.
ವರ್ಗ:ಭಾಷೆಗಳು
ಕೃಷ್ಣರಾಜನಗರ
ಕೃ‍ಷ್ಣರಾಜನಗರವು ಮೈಸೂರು ಜಿಲ್ಲೆಯ ಒಂದು ಪ್ರಮುಖ ತಾಲ್ಲೂಕು ಕೇಂದ್ರವಾಗಿದ್ದು ಕಾವೇರಿ ನದಿಯ ದಡದಲ್ಲಿದೆ. ಈ ನಗರವು ಹಿಂದೆ ಎಡತೊರೆ ಎಂದು ಕರೆಯಲ್ಪಡುತ್ತಿತ್ತು. ಈ ನಗರದ ಕಾವೇರಿ ದಂಡೆಯ ಮೇಲೆ ಅರ್ಕೇಶ್ವರ ಸ್ವಾಮಿ ದೇವಸ್ಥಾನವಿದೆ. ಇದು ಜಗತ್ತಿನಲ್ಲೆ ಕಂಡುಬರುವ ಎರಡನೇ ಸೂರ್ಯ ದೇವಾಲಯವಾಗಿದೆ. ಈ ದೇವಾಲದಲ್ಲಿರುವ ಲಿಂಗದ ಮೇಲೆ ಶಿವರಾತ್ರಿಯಾದ ಮಾರನೇ ದಿನ ಸೂರ್ಯನ ಕಿರಣಗಳು ನೇರವಾಗಿ ಬೀಳುತ್ತವೆ
ಕೃಷ್ಣರಾಜನಗರವು ಮೈಸೂರು ಜಿಲ್ಲೆಯ ಒಂದು ಪ್ರಮುಖ ತಾಲ್ಲೂಕಾಗಿದ್ದು, ಇದು ಸರಿಸುಮಾರು 1925-1930ರ ಮಧ್ಯಂತರ ಇಸವಿಯಲ್ಲಿ ನಗರವಾಗಿ ಸ್ಥಾಪಿತಗೊಂಡಿದ್ದು ಕಾವೇರಿ ನದಿ ಪ್ರವಾಹದ ಹಾನಿಯ ಪರಿಣಾಮ ಎಡತೊರೆಯು ಹುಟ್ಟಿ ನಂತರ ಕೃಷ್ಣರಾಜನಗರ ಎಂದಾಯಿತು. (ಎಡತೊರೆ ಹೆಸರಿನ ಹಿನ್ನೆಲೆ: ನಗರದ ಎಡಭಾಗಕ್ಕೆ ತೊರೆಯಿದ್ದು ಆದಕಾರಣ ಈ ಹೆಸರು ಬಂದಿದೆ.
ನಾಲ್ವಡಿ ಕೃಷ್ಣರಾಜ ಒಡೆಯರ್ ಅವರ ನಾಮಾಂಕಿತವಾಗಿ ಇದನ್ನು ಕೃಷ್ಣರಾಜನಗರ ಎಂದು ನಾಮಕರಣ ಮಾಡಲಾಗಿದೆ. ಇವರ ಕಾಲಘಟ್ಟದಲ್ಲಿ ಕಾವೇರಿ ನದಿಗೆ ಅಚ್ಚಕಟ್ಟಾದ ಸೇತುವೆ ನಿರ್ಮಾಣ ಮಾಡಲಾಗಿದ್ದು, ಇದರ ನಿರ್ಮಾತೃ ಅಂದಿನ ಮೈಸೂರು ಸಂಸ್ಥಾನದ ದೀವಾನರಾಗಿದ್ದ ಸರ್.ಎಂ. ವಿಶ್ವೇಶ್ವರಯ್ಯನವರು ಕಾವೇರಿಯ ನದಿಯ ದಡಕ್ಕೆ ಆರ್ಕೇಶ್ವರ ಸ್ವಾಮಿಯ ದೇವಾಲಯವಿದ್ದು ಪ್ರತಿ ವರ್ಷ ಜನವರಿ ತಿಂಗಳಲ್ಲಿ ಅದ್ದೂರಿ ಜಾತ್ರೆ ಜರುಗುತ್ತದೆ. ಕೆ.ಆರ್.ನಗರಕ್ಕೆ ಉತ್ತಮ ರೈಲು ಸಂಪರ್ಕವಿದ್ದು ಹಾಸನವನ್ನು ಮೈಸೂರಿಗೆ ಸಂಪರ್ಕಿಸುತ್ತದೆ. ಕೆ.ಆರ್.ನಗರದಿಂದ 22ಕಿ.ಮೀ ದೂರದಲ್ಲಿ ಪ್ರಸಿದ್ದ ಚುಂಚನಕಟ್ಟೆ ಸ್ಥಳದಲ್ಲಿ ಕಾವೇರಿ ನದಿಯ ಜಲಪಾತವಿದ್ದು ನೋಡುಗರನ್ನು ಆಕರ್ಷಿಸುತ್ತಿದೆ, ಶ್ರೀ ರಾಮನು ಇಲ್ಲಿನ ಪ್ರಮುಖ ಆರಾಧ್ಯದೈವ. ಸರ್ವಧರ್ಮಕ್ಕೊ ಸಮನ್ವಯವಾಗಿ ಇಲ್ಲಿ ಅನೇಕ ಮಸೀದಿಗಳು, ಢೋರ್ನಹಳ್ಳಿ ಎಂಬಲ್ಲಿ ಕ್ರೈಸ್ತರ ಸಂತ ಅಂತೋಣಿರವರ ಚರ್ಚ್ ಇದ್ದು ಸರ್ವ ಧರ್ಮ ಸಮನ್ವಯತೆಯನ್ನು ಎತ್ತಿ ಹಿಡಿದಿದೆ. ಇನ್ನು ಶಿಕ್ಷಣ ಕ್ಷೇತ್ರದಲ್ಲಿ ತುಂಬಾ ಅಭಿವೃದ್ಧಿಯಾಗಿದ್ದು ವಿದ್ಯಾರ್ಥಿಗಳಿಗಾಗಿ ಸರ್ಕಾರಿ ಪದವಿ ಕಾಲೇಜು, ಡಿಪ್ಲೋಮಾ ಕಾಲೇಜು, ಪಿ.ಯು ಕಾಲೇಜು, ಪ್ರೌಢಶಾಲೆಗಳು ಸಮಾಜಕ್ಕೆ ಉತ್ತಮ ವಿದ್ಯಾರ್ಥಿಗಳನ್ನು ಕೊಡುಗೆಯಾಗಿ ನೀಡುತ್ತಿರುವದು ಶ್ಲಾಘನೀಯ ವಿಷಯ. ಇನ್ನು ರಾಜಕೀಯ ವಿಷಯಕ್ಕೆ ಬಂದರೆ ಪ್ರಸ್ತುತ ತಾಲ್ಲೂಕಿನ ಸಾ.ರಾ ಮಹೇಶ್ ಇವರು ಈಗಿನ ಕರ್ನಾಟಕ ಸರ್ಕಾರ ಮಂತ್ರಿ ಮಂಡಲದ ಪ್ರವಾಸೋದ್ಯಮ ಮತ್ತು ರೇಷ್ಮೆ ಸಚಿವರಾಗಿದ್ದಾರೆ. ಇನ್ನು ಲೋಕಸಭಾ ಕ್ಷೇತ್ರದಲ್ಲಿ ಕೆ.ಆರ್.ನಗರವು ಮಂಡ್ಯ ಕ್ಷೇತ್ರವನ್ನು ಪ್ರತಿನಿಧಿಸುತ್ತದೆ.
ಪ್ರಮುಖ ಬೆಳೆ
ತಾಲೂಕಿನ ಪ್ರಮುಖ ಬೆಳೆ ಭತ್ತವಾಗಿದ್ದು, ಇದರೊಂದಿಗೆ ರಾಗಿ, ತರಕಾರಿ ಮತ್ತು ಇತರ ವಾಣಿಜ್ಯ ಬೆಳೆಗಳನ್ನು ಕೂಡ ಬೆಳೆಯುತ್ತಾರೆ. ಕೆ.ಆರ್.ನಗರ ತಾಲೂಕನ್ನು ಮೈಸೂರು ಜಿಲ್ಲೆಯ ಭತ್ತದ ಕಣಜ / ಭತ್ತದ ನಾಡೆಂದು ಕರೆಯುತ್ತಾರೆ. ಬರ/ಪ್ರವಾಹದಂತ ಸಂದರ್ಭದಲ್ಲಿ ಕೆ.ಆರ್.ನಗರದಲ್ಲಿರುವ ಆಹಾರ ಉಗ್ರಾಣ ಎಲ್ಲರ ಜೀವನಾಡಿಯಾಗಿರುತ್ತದೆ
ಕಾಟ್ನಾಳು
ಕಾಟ್ನಾಳು ಎಂಬ ಹೆಸರು ಬರಲು ಕಾರಣ ಹಿಂದಿನ ಕಾಲದಿಂದ ಈ ಊರಿಗೆ ಲಕ್ಷ್ಮಿಪುರ ಎಂಬ ಹೆಸರು   ಇತ್ತು ಅಗಿನ ಕಾಲದ ಪದ್ಧತಿ ಪ್ರಕಾರ ಲಕ್ಷ್ಮಿ ದೆವರನ್ನುಆರಾದಿಸುತ್ತಿದ್ದರು ಆದ್ದರಿಂದ ಪ್ರತಿವರ್ಷ ಜಾತ್ರೆ ಯನ್ನು ಕೊಡಮಾಡುತ್ತಿದ್ದರು ಅದ್ದರಿ ನಂತರ ಕಾಟ್ನಾಳು ಯೆಂದು ಕರೆದರು
ಪ್ರಸಿದ್ಧ ವ್ಯಕ್ತಿಗಳು
ಶೈಕ್ಷಣಿಕವಾಗಿ. ಸಾಂಸ್ಕೃತಿಕವಾಗಿ ತನ್ನದೇ ಆದ ಛಾಪನ್ನು ಹೊಂದಿರುವ ಕೆ.ಆರ್.ನಗರ ತಾಲೂಕು ಪ್ರಭಾವಿ ವ್ಯಕ್ತಿಗಳನ್ನು ಈ ನಾಡಿಗೆ ಕೊಟ್ಟಿದೆ. ರಾಜಕಾರಣಿಗಳಾದ ಶ್ರೀ ಹೆಚ್.ವಿಶ್ವನಾಥ. ಶ್ರೀ ಸಾ.ರಾ.ಮಹೇಶ್. ಸಾಹಿತಿಗಳಾದ ಸಿ.ಪಿ.ಕೃಷ್ಣಕುಮಾರ್, ಬೆ.ಗೊ.ರಮೇಶ್, ರಾಮಸ್ವಾಮಿಗೌಡ ಎನ್ ಮುಂತಾದವರು ಈ ತಾಲ್ಲೂಕಿನವರು.
ತಾಲ್ಲೂಕಿನ ಪ್ರವಾಸಿ ಕೇಂದ್ರಗಳು
ವರ್ಗ:ಮೈಸೂರು ಜಿಲ್ಲೆಯ ತಾಲೂಕುಗಳು
ಕುರೊವ್
right|thumb|200px|ಕುರೋವ್ [[ಪೋಲೆಂಡ್ನ ಭೂಪಟದಲ್ಲಿ]] ಕುರೊವ್ ಈಶಾನ್ಯ ಪೋಲೆಂಡ್ ನ ಒಂದು ನಗರ.
ವರ್ಗ:ಪೋಲೆಂಡ್
ಬೀರೂರು
ಹೆಸರು
ವೀರರ ಊರು ಬೀರೂರಾಗಿದೆ.
ಇತಿಹಾಸ
ಕದಂಬ ವಿಷ್ಣುವರ್ಮನ ಕಾಲದ (5ನೆಯ ಶತಮಾನ) ಒಂದು ತಾಮ್ರಶಾಸನ ಈ ಊರಿನಲ್ಲಿ ದೊರೆತಿದೆ. ಇದರಲ್ಲಿ ಕರ್ನಾಟಕ ಪ್ರದೇಶವೆಂಬ ಉಲ್ಲೇಖವಿರುವುದು ಗಮನಾರ್ಹ. ಇಲ್ಲಿರುವ ಹೊಯ್ಸಳ ಎರಡನೆಯ ವಿನಯಾದಿತ್ಯನ ಶಾಸನದಿಂದ ಈ ಊರು ಹನ್ನೊಂದನೆಯ ಶತಮಾನದಲ್ಲಿ ಒಂದು ಪ್ರಮುಖ ಪಟ್ಟಣವಾಗಿತ್ತೆಂದು ತಿಳಿದುಬರುತ್ತದೆ. ಅಲ್ಲದೆ ಶಾಸನದಲ್ಲಿ ಹೊಯ್ಸಳ ದಂಡನಾಯಕ ಪೊಚಿಮಯ್ಯ ಇಲ್ಲಿ ಪೋಚೇಶ್ವರ ದೇವಾಲಯ ಕಟ್ಟಿಸಿದುದರ ಉಲ್ಲೇಖವಿದೆ. ಹೊಯ್ಸಳರ ಕಾಲದಲ್ಲಿ ಇದು ಸ್ಥಳೀಯ ಆಡಳಿತದ ಮುಖ್ಯ ಕೇಂದ್ರವಾಗಿತ್ತು.
ವಾಣಿಜ್ಯ, ವ್ಯಾಪಾರ
ಇದೊಂದು ಪ್ರಮುಖ ವಾಣಿಜ್ಯ ಕೇಂದ್ರ. ಶಿವಮೊಗ್ಗ ಜಿಲ್ಲೆಯ ತೀರ್ಥಹಳ್ಳಿ ಪ್ರಾಮುಖ್ಯಕ್ಕೆ ಬರುವ ತನಕವೂ ಬೀರೂರು ಅಡಿಕೆ ವ್ಯಾಪಾರಕ್ಕೆ ಪ್ರಸಿದ್ಧವಾಗಿತ್ತು. ತೆಂಗಿನ ಕಾಯಿ, ಅಡಿಕೆ, ದಿನಸಿ ಸಾಮಾನುಗಳ ವ್ಯಾಪಾರ ಈಗ ಗಣನೀಯ ಪ್ರಮಾಣದಲ್ಲಿ ನಡೆಯುತ್ತದೆ. ವ್ಯವಸಾಯಕ್ಕೆ ಸಂಬಂಧಿಸಿದ ಉಪಕರಣಗಳು, ಬಳೆ, ಸುಣ್ಣ ಮುಂತಾದವು ಇಲ್ಲಿ ತಯಾರಾಗುತ್ತದೆ. ಕಂಬಳಿ ತಯಾರಿಸುವ ಮಗ್ಗಗಳೂ ಇವೆ. ಪ್ರಥಮ ದರ್ಜೆ ಕಾಲೇಜು, ಆಸ್ಪತ್ರೆ, ಪಶು ವೈದ್ಯಶಾಲೆ ಮೊದಲಾದವುಗಳಿವೆ. ಪಟ್ಟಣ ಪುರಸಭಾಡಳಿತಕ್ಕೆ ಸೇರಿದೆ.
ಬೀರೂರಿನಲ್ಲಿ ಕಾಂಗ್ರೆಸ್ ಅಧಿವೇಶನ ಮತ್ತು ಕರ್ನಾಟಕ ಏಕೀಕರಣ
೧೦-೮-೧೯೪೭ರಂದೇ ಮೈಸೂರಿನ ಮಹಾರಾಜರು ಭಾರತ ಒಕ್ಕೂಟದಲ್ಲಿ ಸೇರುವ ಒಪ್ಪಂದಕ್ಕೆ ಸಹಿ ಹಾಕಿದ್ದರು. ಆದರೆ ಭಾರತಕ್ಕೆ ಸ್ವಾತಂತ್ರ ಬಂದ ೧೫-೮-೧೯೪೭ರಂದು ಮೈಸೂರು ಸಂಸ್ಥಾನ ಅದರಲ್ಲಿ ಸೇರಲಿಲ್ಲ ಇದರಿಂದ ಕಂಗಲಾದ ಮೈಸೂರು ಸಂಸ್ಥಾನದ ಜನತೆ ಮೈಸೂರು ಚಲೋ ಚಳವಳಿ ಮಾಡಿದರು. ೨೪-೧೦-೧೯೪೭ರಂದು ಮೈಸೂರಿನಲ್ಲಿ ಜವಾಬ್ದಾರಿ ಸರ್ಕಾರವು ಅಸ್ತಿತ್ವಕ್ಕೆ ಬಂದಿತು.ಅದರೆ ಬೇರೆ ಬೇರೆ ಆಡಳಿತಗಳಲ್ಲಿ ಹರಿದು ಹಂಚಿಹೋಗಿರುವ ಭಾಗಗಳನ್ನೆಲ್ಲಾ ಒಗ್ಗೂಡಿಸಿ, ಶೀಘ್ರವೇ ಕರ್ನಾಟಕ ರಚನೆ ಆಗಬೇಕೆಂಬ ಗೊತ್ತುವಳಿ ಸ್ವೀಕರಿಸಿಬೇಕಾಗಿತ್ತು.ಅದರಂತೆ ೬-೧೧-೧೯೪೮ರಂದು ಬೀರೂರಿನಲ್ಲಿ ನಡೆದ ಅಖಿಲ ಮೈಸೂರು ಕಾಂಗ್ರೆಸ್ ಅಧಿವೇಶನದಲ್ಲಿ ಮೈಸೂರು ರಾಜ್ಯದ ಮೊದಲ ಮುಖ್ಯ ಮಂತ್ರಿಯಾದ ಕೆ.ಸಿ.ರೆಡ್ಡಿ (ಚೆಂಗಲರಾಯ ರೆಡ್ಡಿ) ಅವರು ಕರ್ನಾಟಕ ಪ್ರಾಂತ ರಚನೆಗೆ ಮೈಸೂರು ರಾಜ್ಯವು ಅಡ್ಡಿಯಾಗುವುದಿಲ್ಲ ಎಂದು ಸ್ಪಷ್ಟಪಡಿಸಿದರು. ನಂತರ ಅದೇ ಅಧಿವೇಶನದಲ್ಲಿ ಕರ್ನಾಟಕ ಪ್ರಾಂತ ರಚನೆಗೆ ಒಂದು ಸಮಿತಿಯನ್ನು ನೇಮಕಮಾಡಲಾಗುತ್ತದೆ. ನಿರ್ಣಯದಂತೆ ನೇಮಕಗೊಂಡ ಸಮಿತಿಯಲ್ಲಿ ಟಿ.ಸಿದ್ಧಲಿಂಗಯ್ಯ, ಟಿ.ಸುಬ್ರಹ್ಮಣ್ಯ, ಎಸ್.ಚನ್ನಯ್ಯ, ಕೆ.ಜಿ. ಒಡೆಯರ್, ಜಿ.ಬಂಡಿ ಗೌಡ ಮತ್ತು ನಾಮಕರಣಗೊಂಡಿದ್ದ ಬಿ.ಪಿ.ಹಾಲಪ್ಪ ಇದ್ದರು.ಈ ಸಮಿತಿಯು ಕರ್ನಾಟಕದ ಎಲ್ಲ ಭಾಗ ಗಳಲ್ಲಿ ಪ್ರವಾಸ ಮಾಡಿ ತನ್ನ ವರದಿಯನ್ನು ಸಲ್ಲಿಸಿತು.
ಪ್ರಮುಖ ಸ್ಥಳಗಳು
=ದೇವಾಲಯಗಳು, ಜಾತ್ರೆಗಳು== ಕನ್ನಿಕಾಪರಮೇಶ್ವರಿ, ರಾಮದೇವರು, ಆಂಜನೇಯ, ವೀರಭದ್ರ, ಜೈನ ದೇವಾಲಯಗಳಿವೆ. ಪ್ರತಿ ವರ್ಷ ಫೆಬ್ರವರಿ ತಿಂಗಳಲ್ಲಿ ವೀರಭದ್ರಸ್ವಾಮಿ ಜಾತ್ರೆ ನಡೆಯುವುದು. ಸುಗ್ಗಿಯ ಕಾಲದಲ್ಲಿ ನಡೆಯುವ ಅಂತರಗಟ್ಟಮ್ಮನ ಜಾತ್ರೆ ರೈತರಿಗೆ ಮುಖ್ಯವಾದುದು. ದಸರ ಸಮಯದಲ್ಲಿ ಮೈಲಾರಿ ಲಿಂಗನ ಜಾತ್ರೆ ನಡೆಯವುದು. ಮತ್ತು ಕಾರ್ತಿಕ ಮಾಸದಲ್ಲಿ ಭೂತಪ್ಪಸ್ವಾಮಿಯ ಕಾರ್ತಿಕ ಪೂಜೆ ನಡೆಯುತ್ತದೆ.
ಮಾನ್ಯಖೇಟ
ಮಾನ್ಯಖೇಟ (ಇಂದಿನ ಮಳಖೇಡ) ಎಂಬುದು ೯ ನೇ ಶತಮಾನದಲ್ಲಿ ರಾಷ್ಟ್ರಕೂಟರ ರಾಜಧಾನಿಯಾಗಿತ್ತು. ಮಾನ್ಯಖೇಟ ಇಂದಿನ ಗುಲಬರ್ಗಾ ಜಿಲ್ಲೆಯಲ್ಲಿ ಕಾಗಿಣಿ ನದಿಯ ದಡದಲ್ಲಿದೆ.ಇದು ಗುಲಬರ್ಗಾ ದಿ೦ದ ಸುಮಾರು ೪೦ ಕಿಲೊಮೀಟರ್ ದೂರದಲ್ಲಿದೆ.ಇದು ಕ್ರಿ. ಶ. ೮೧೮- ೯೮೨ ಅವಧಿಯಲ್ಲಿ ರಾಷ್ಟ್ರಕೂಟರ ರಾಜಧಾನಿಯಗಿತ್ತು. ರಾಷ್ಟ್ರಕೂಟರ ರಾಜ ಒಂದನೇ ಅಮೋಘವರ್ಷನ ಕಾಲದಲ್ಲಿ    ರಾಷ್ಟ್ರಕೂಟರ ರಾಜಧಾನಿಯನ್ನು  ಇವತ್ತಿನ ಬೀದರ್ ಜಿಲ್ಲೆಯ ಮಯೂರಖಂಡಿಯಿಂದ ಇಲ್ಲಿಗೆ ಸ್ಥಳಾಂತರಿಸಲಾಯಿತು. ರಾಷ್ಟ್ರಕೂಟರ ಪತನದ ನಂತರವೂ ಅವರ ಉತ್ತರಾಧಿಕಾರಿಗಳಾದ ಕಲ್ಯಾಣದ ಚಾಲುಕ್ಯರ ಆಡಳಿತದಲ್ಲಿ ರಾಜಧಾನಿ ಆಗಿಯೇ ಕ್ರಿ.ಶ. ೧೦೫೦ರ ವರೆಗೂ  ಮಾನ್ಯಖೇಟವು ಮುಂದುವರೆಯಿತು.
ಮಳಖೇಡವು  ಎರಡು ಬಹಳ ಹಳೆಯ ಸಂಸ್ಥೆಗಳಿಗೆ ನೆಲೆಯಾಗಿದೆ.
ಒಂಬತ್ತನೇ ಶತಮಾನದಲ್ಲಿ ಇಲ್ಲಿ ಆಚಾರ್ಯ ಜಿನಸೇನ ಮತ್ತು ಶಿಷ್ಯ ಗುಣಭದ್ರರು ಮಹಾಪುರಾಣ( ಆದಿಪುರಾಣ ಮತ್ತು ಉತ್ತರಪುರಾಣ) ವನ್ನು ರಚಿಸಿದರು. ಸೋಮದೇವ ಸೂರಿಯು ಯಶಸ್ತಿಲಕ ಚಂಪೂವನ್ನು ಇಲ್ಲಿಯೇ ರಚಿಸಿದನು. ಮಹಾವೀರಾಚಾರ್ಯನು 'ಗಣಿತಸಾರಸಂಗ್ರಹ' ಎಂಬ ಗಣಿತಗ್ರಂಥವನ್ನು ಇಲ್ಲಿಯೇ ಬರೆದನು. ಪ್ರಸಿದ್ಧ ಅಪಭ್ರಂಶ ಕವಿ ಪುಷ್ಪದಂತನು ಇಲ್ಲಿಯೇ ಬಾಳಿದನು.
ಉಲ್ಲೇಖಗಳು
ವರ್ಗ:ಜೈನ ಧರ್ಮದ ಪುಣ್ಯ ಕ್ಷೇತ್ರಗಳು
ನಮಿತಾ
ನಮಿತಾ ಭಾರತೀಯ ಚಲನಚಿತ್ರನಟಿಯಾಗಿದ್ದು, ದಕ್ಷಿಣ ಭಾರತದ ಚಲನಚಿತ್ರೋದ್ಯಮದಲ್ಲಿ ಪ್ರಧಾನವಾಗಿ ಸಕ್ರಿಯರಾಗಿದ್ದಾರೆ. ಅವರು ತೆಲುಗು ಚಲನಚಿತ್ರ ಸನ್ಥಮ್ (2002) ಮೂಲಕ ತಮ್ಮ ಚೊಚ್ಚಲ ಪ್ರವೇಶವನ್ನು ಪ್ರಾರಂಭಿಸುವ ಮೊದಲು ಮಿಸ್ ಇಂಡಿಯಾ 2001 ರ ಸ್ಪರ್ಧೆಯಲ್ಲಿ ಸ್ಪರ್ಧಿಸಿದರು. 2000 ರ ದಶಕದ ಮಧ್ಯಭಾಗದಲ್ಲಿ, ಅವರು ತಮಿಳು ಚಲನಚಿತ್ರಗಳಲ್ಲಿ ತನ್ನ ಮನಮೋಹಕ ಪಾತ್ರಗಳ ಮೂಲಕ ಜನಪ್ರಿಯತೆಯನ್ನು ಗಳಿಸಿದರು ಮತ್ತು ಆಗಾಗ್ಗೆ ಹಳೆಯ ನಟರ ಜೊತೆ ಕೂಡ ನಟಿಸಿದರು. ದಶಕದ ಅಂತ್ಯದ ವೇಳೆಗೆ, ತಮಿಳಿನ ಸಿನಿಮಾದ ಅತ್ಯಂತ ಜನಪ್ರಿಯ ನಟಿಯರಲ್ಲಿ ನಮಿತಾ ಒಬ್ಬರು ಮತ್ತು ತಮಿಳುನಾಡಿನ ಪ್ರೇಕ್ಷಕರಿಂದ ಆರಾಧನಾ ಶೈಲಿಯ ಅಭಿಮಾನಿಗಳನ್ನು ಪಡೆದರು. 2010 ರಿಂದ, ಬಾಕ್ಸ್ ಆಫೀಸ್ ಯಶಸ್ಸು ನಮಿತಾರಿಂದ ದೂರವಾಗಿ ಕಡಿಮೆ ಚಲನಚಿತ್ರ ಪಾತ್ರಗಳಲ್ಲಿ ಕಾಣಿಸಿಕೊಳ್ಳಲು ಪ್ರೇರೇಪಿಸಿತು ಮತ್ತು ಆಕೆಯ ಅಭಿಮಾನಿಗಳ ಸಂಖ್ಯೆಯಲ್ಲಿ ಅವನತಿ ಕಾಣಲಾರಂಭಿಸಿತು.
ವೃತ್ತಿಜೀವನ
ಸೌಂದರ್ಯ ಸ್ಪರ್ಧೆಯ ಸ್ಪರ್ಧಿಯಾಗಿ ವೃತ್ತಿಜೀವನವನ್ನು ಪ್ರಾರಂಭಿಸಿದ ಅವರು 1998 ನೇ ವರ್ಷದಲ್ಲಿ ಅಂದರೆ ತನ್ನ 15 ನೇ ವಯಸ್ಸಿನಲ್ಲಿ ಮಿಸ್ ಸೂರತ್ ಕಿರೀಟವನ್ನು ಪಡೆದರು. ಅವರು 2001 ರ ಮಿಸ್ ಇಂಡಿಯಾ ಸ್ಪರ್ಧೆಯಲ್ಲಿ ಪಾಲ್ಗೊಳ್ಳಲು ಹೋದರು ಮತ್ತು ನಾಲ್ಕನೇ ರನ್ನರ್ ಅಪ್ ಆಗಿ ಕೊನೆಗೊಂಡರು. ಆ ವರ್ಷ ಸೆಲೀನಾ ಜೇಟ್ಲಿ ಮಿಸ್ ಇಂಡಿಯಾ ಕಿರೀಟವನ್ನು ಪಡೆದರು. ಸ್ಪರ್ಧೆಯಲ್ಲಿ ಅವರು ಗಳಿಸಿದ ಪ್ರಚಾರವು ಮುಂಬೈಗೆ ತೆರಳಲು ಪ್ರೇರೇಪಿಸಿತು ಮತ್ತು ತರುವಾಯ ಅವರು ವೃತ್ತಿಜೀವನದ ಆರಂಭದಲ್ಲಿ ಹಿಮಾನಿ ಕೆನೆ ಮತ್ತು ಕೈ ಸೋಪ್, ಅರುಣ್ ಐಸ್ ಕ್ರೀಮ್ಸ್, ಮಣಿಕ್ಚಂದ್ ಗುಟ್ಕಾ ಮತ್ತು ನೈಲ್ ಹರ್ಬಲ್ ಶಾಂಪೂ ಮೊದಲಾದ ಹಲವಾರು ಟಿವಿ ಜಾಹೀರಾತುಗಳನ್ನು ಮಾಡಿದರು. ಹಿಂದಿ ಚಲನಚಿತ್ರೋದ್ಯಮದಲ್ಲಿ ಅವರಿಗೆ ಪ್ರಗತಿ ಸಾಧಿಸಲು ಸಾಧ್ಯವಾಗಲಿಲ್ಲ. ಆಕೆ ಇಂಗ್ಲಿಷ್ ಲಿಟರೇಚರ್ ಕೋರ್ಸ್ನಲ್ಲಿ ಸೇರಿಕೊಂಡರು ಮತ್ತು ನಂತರ ಸೂರತ್ಗೆ ಹಿಂದಿರುಗಿದರು. ಆದರೆ ತೆಲುಗು ಚಿತ್ರಕ್ಕಾಗಿ ಆಡಿಶನ್ಗೆ ಆಹ್ವಾನವನ್ನು ಸ್ವೀಕರಿಸಿದನು. ಆಯ್ಕೆಯಾದ ನಂತರ, ಅವರು ತರುವಾಯ ಶ್ರೀನು ವೈಟ್ಲಾರವರ ಆ ಕಾಲದ ರೋಮ್ಯಾಂಟಿಕ್ ಚಿತ್ರ ಸಾಂಠಮ್ (2002) ನಲ್ಲಿ ಅಭಿನಯವನ್ನು ಮಾಡಿದರು. ಅಲ್ಲಿ ಅವರು ಪ್ರೀತಿಯ ತ್ರಿಕೋನದಲ್ಲಿ ಎರಡು ಪಾತ್ರಗಳ ಪ್ರೇಮಾಕರ್ಷಣೆಯನ್ನು ಅಭಿನಯಿಸಿದರು. ಅವರ ಮುಂದಿನ ಚಿತ್ರ ಸರನ್ ಅವರ ದೊಡ್ಡ ಬಜೆಟ್ ಆಕ್ಷನ್ ಚಿತ್ರ ಗೆಮೆನಿ (2002)ಯಲ್ಲಿ ವೆಂಕಟೇಶ್ ಜೊತೆ ನಟಿಸಿ ಮತ್ತಷ್ಟು ಗಮನ ಸೆಳೆದರು ಮತ್ತು ಮಾರ್ವಾಡಿ ಹುಡುಗಿಯ ಈ ಪಾತ್ರದಲ್ಲಿ ವಿಮರ್ಶಾತ್ಮಕ ಮೆಚ್ಚುಗೆಯನ್ನು ಪಡೆದರು. ಚಲನಚಿತ್ರದಿಂದಾಗಿ "ಭೈರವಿ" ಎಂಬ ರಂಗನಾಮವನ್ನು ಕೂಡ ಅವರು ಪಡೆದಿದ್ದರು. ಆದರೆ ನಂತರ ತನ್ನ ಮೂಲ ಹೆಸರಿಗೆ ಹಿಂದಿರುಗಿದರು.
2000 ರ ದಶಕದ ಮಧ್ಯಭಾಗದಲ್ಲಿ, ಆಕೆಯ ಪ್ರಬುದ್ಧ ನೋಟ ಮತ್ತು ಎತ್ತರವಾದ ಮೈಮಾಟಗಳಿಂದಾಗಿ ಚಲನಚಿತ್ರ ನಿರ್ಮಾಪಕರು ವಿಜಯಂತ್, ಸತ್ಯರಾಜ್, ಅರ್ಜುನ್, ಪಾರ್ಟಿಬನ್, ಸುಂದರ್ ಸಿ ಮತ್ತು ಶರತ್ಕುಮಾರ್ ಮೊದಲಾದ ವಯಸ್ಸಾದ ನಟರೊಂದಿಗೆ ಅಭಿನಯಿಸಿದ ತಮಿಳು ಭಾಷೆಯ ಚಲನಚಿತ್ರಗಳು ಶೀಘ್ರವಾಗಿ ಜನಪ್ರಿಯವಾದವು. ಆಯಿ (2005), ಚಾಣಕ್ಯ (2005) ಮತ್ತು ಆನೈ (2005) ನಲ್ಲಿನ ಪಾತ್ರಗಳನ್ನು ಒಳಗೊಂಡಂತೆ ಅವರು ಇವೇ ನಟರ ಜೊತೆಗೆ ಸರಣಿಯಂತೆ ವಾಣಿಜ್ಯ ಚಲನಚಿತ್ರಗಳಲ್ಲಿ ಕಾಣಿಸಿಕೊಂಡರು. ಅಂತೆಯೇ, ಸಿಡಿಕ್ ಅವರ ಎಂಗಲ್ ಅನ್ನಾ (2004) ಮತ್ತು ಶಕ್ತಿ ಚಿದಂಬರಂ ಅವರ ಆರು ಹಾಸ್ಯ ನಾಟಕಗಳಲ್ಲಿ ಕಾಣಿಸಿಕೊಂಡ ಅವರು ಹಿರಿಯ ನಟರೊಂದಿಗೆ ಹಾಸ್ಯ ಚಿತ್ರಗಳಲ್ಲಿ ನಿಯಮಿತವಾಗಿ ನಟಿಸಿದ್ದರು. ಈ ಅವಧಿಯಲ್ಲಿ, ಅವರು ತಮ್ಮ ಮೊದಲ ಹಿಂದಿ ಚಲನಚಿತ್ರ ಲವ್ ಕೆ ಚಕ್ಕರ್ ಮೇನ್ನಲ್ಲಿ ಕಾಣಿಸಿಕೊಂಡರು. ನಮಿತಾ ಐ ಲವ್ ಯೂ ಹೆಸರಿನ ಕನ್ನಡ ಚಲನಚಿತ್ರದಲ್ಲಿ ಕೆಲಸ ಮಾಡಿದರು ಮತ್ತು 2008 ರಲ್ಲಿ ಕಾಮಸೂತ್ರ ನೈಟ್ಸ್ ಎಂಬ ಹೆಸರಿನಲ್ಲಿ ಬಿಡುಗಡೆಯಾದ ಇಂಗ್ಲಿಷ್ ಭಾಷೆಯ ಮಾಯಾ ಚಿತ್ರಕ್ಕಾಗಿ ಚಿತ್ರೀಕರಣ ನಡೆಸಿದರು. 2007 ರಲ್ಲಿ, ಎ.ಆರ್. ರಹಮಾನ್-ಸಂಗೀತದ ಅಝಗಿಯಾ ತಮಿಳು ಮಗನ್ (2007) ಮತ್ತು ವಿಷ್ಣುವರ್ಧನ್ ರವರ ದರೋಡೆಕೋರ ಚಿತ್ರ ಬಿಲ್ಲಾ (2007) ಚಿತ್ರದಲ್ಲಿ ಅಜಿತ್ ಕುಮಾರ್ ಅವರೊಂದಿಗೆ ವಿಜಯ್ ಜೊತೆ ಕಾಣಿಸಿಕೊಳ್ಳುವ ಮೂಲಕ, ತಮಿಳು ಸಿನಿಮಾದ ಇಬ್ಬರು ಪ್ರಮುಖ ಯುವ ನಟರೊಂದಿಗೆ ಕೆಲಸ ಮಾಡಲು ಅವರು ಅವಕಾಶವನ್ನು ಹೊಂದಿದ್ದರು. ಈ ಅವಧಿಯ ಅಂತ್ಯದ ವೇಳೆಗೆ, ತಮಿಳುನಾಡಿನಲ್ಲಿ ನಮಿತಾ ಚಲನಚಿತ್ರಗಳಲ್ಲಿ ತನ್ನ ಮನಮೋಹಕ ಪ್ರದರ್ಶನಗಳ ಪರಿಣಾಮವಾಗಿ ಆರಾಧಕ ಅಭಿಮಾನಿಗಳನ್ನು ಬೆಳೆಸಿಕೊಂಡಿದ್ದಾರೆ. ಮಾಧ್ಯಮಗಳು ನಿಯಮಿತವಾಗಿ ವರದಿಗಳ ಮೂಲಕ ಅವರಿಗೆ ವ್ಯಾಪಕ ಪ್ರಚಾರ ನೀಡಿದವು.Behindwoods.com ಅವರನ್ನು "ಸರ್ವಶಕ್ತ ಮತ್ತು ಸರ್ವವ್ಯಾಪಿಯಾಗಿ" ಲೇಬಲ್ ಮಾಡಿದೆ.
ಆದಾಗ್ಯೂ ದಶಕದ ತಿರುವಿನಲ್ಲಿ, ಅವರ ಹಲವಾರು ಚಲನಚಿತ್ರಗಳು ಉತ್ತಮ ಪ್ರದರ್ಶನ ನೀಡಲು ವಿಫಲವಾದ ನಂತರ, ದಕ್ಷಿಣ ಭಾರತದ ಚಲನಚಿತ್ರೋದ್ಯಮವು ಮಹಿಳೆಯರನ್ನು ಹಾಸ್ಯಪಾತ್ರಗಳಲ್ಲಿ ಸಂಪೂರ್ಣವಾಗಿ ದೂರವಿಟ್ಟ ನಂತರ ನಮಿತಾ ಅವರ ಜನಪ್ರಿಯತೆ ಕುಸಿಯಲು ಪ್ರಾರಂಭವಾಯಿತು. ನಮಿತಾ ಹಾಸ್ಯಪಾತ್ರಗಳ ಅಭಿನಯಕ್ಕಾಗಿಯೇ ಖ್ಯಾತಿ ಗಳಿಸಿದ್ದರು. ನಮಿತಾ ಯುವ ನಟರ ಜೊತೆ ನಟಿಸಲು ಕೂಡ ಚಲನಚಿತ್ರ ನಿರ್ಮಾಪಕರು ನಿರಾಕರಿಸಿದರು. ಏಕೆಂದರೆ ಹಳೆಯ ತಲೆಮಾರಿನವರು ಪ್ರಮುಖ ಪಾತ್ರಗಳಲ್ಲಿ ಕಾಣಿಸಿಕೊಳ್ಳುವುದನ್ನು ನಿಲ್ಲಿಸಿದರು. ಅವರು ಹೆಚ್ಚು ಚಿಕ್ಕದಾದ ಪಾತ್ರಗಳಿಗೆ ಮತ್ತು ಅತಿಥಿ ಪಾತ್ರಗಳಿಗೆ ವರ್ಗಾವಣೆಗೊಂಡರು. ಇದೇ ಸಂದರ್ಭದಲ್ಲಿ ನಮಿತಾ ಮುಖ್ಯಪಾತ್ರದಲ್ಲಿ ನಟಿಸಿದ ದೊಡ್ಡ-ಬಜೆಟ್ ಚಲನಚಿತ್ರವಾದ ಜಗನ್ಮೋಹಿನಿ (2009) ಗಲ್ಲಾ ಪೆಟ್ಟಿಗೆಯ ದೃಷ್ಟಿಯಲ್ಲಿ ವಿಫಲವಾಯಿತು. ಅಂತೆಯೇ, ಅಜಗನ ಪೊನ್ನತನ್ (2010) ಚಲನಚಿತ್ರದ ನಿರ್ದೇಶಕರು ಚಿತ್ರದ ವೈಫಲ್ಯಕ್ಕೆ ನಟಿಯ ಸಹಕಾರದ ಕೊರತೆಯನ್ನು ಟೀಕಿಸುವುದರಿಂದ ನಮಿತಾರವರ ಚಿತ್ರನಿರ್ಮಾಪಕರೊಂದಿಗಿನ ವಿವಾದಗಳು ಪ್ರಾರಂಭವಾದವು. ಅವರು 2010 ರ ಆರಂಭದಲ್ಲಿ ಕನ್ನಡ ಚಲನಚಿತ್ರಗಳಲ್ಲಿ ತಮ್ಮ ತೊಡಗಿಕೊಳ್ಳಲು ನಿಧಾನವಾಗಿ ಆದ್ಯತೆ ನೀಡಿದರು. ಆದರೆ ಅವರ ಹಲವಾರು ಚಲನಚಿತ್ರಗಳು ಇಲಾಮ ಒಂಜಲ್ (2016) ಸೇರಿದಂತೆ ನಿರ್ಮಾಣದ ಹಂತದಲ್ಲಿ ವಿಳಂಬವಾಗುತ್ತಿದ್ದವು. ಯಾವುದೇ ಚಲನಚಿತ್ರ ಬಿಡುಗಡೆಗಳಿಲ್ಲದೆಯೇ ಹಲವಾರು ವರ್ಷಗಳ ನಂತರ, ಅವರು 2016 ರಲ್ಲಿ ಪುನರಾಗಮನ ಮಾಡುವ ಯೋಜನೆಗಳನ್ನು ಘೋಷಿಸಿದರು ಮತ್ತು ಗಮನಾರ್ಹವಾಗಿ ಪುಲಿ ಮುರುಗನ್ (2016) ನಲ್ಲಿ ಕಾಣಿಸಿಕೊಂಡರು.
ಮಾಧ್ಯಮಗಳಲ್ಲಿ
2008 ರಲ್ಲಿ ಅವರ ಯಶಸ್ಸಿನ ಉತ್ತುಂಗದಲ್ಲಿ, ನಮಿತಾ ಅವರ ಅಭಿಮಾನಿಗಳು ತಮಿಳುನಾಡಿನ ಕೊಯಮತ್ತೂರ್ ಸಮೀಪದಲ್ಲಿ ಅವರ ದೇವಸ್ಥಾನವನ್ನು ನಿರ್ಮಿಸಿದರು. ಆಕೆಯ ಅಭಿಮಾನಿಗಳ ಅನುಸಾರ ಕುಷ್ಬೂನ ನಂತರ ಇಂತಹ ಶೈಲಿಯಲ್ಲಿ ಅಮರರಾದ ಎರಡನೇ ನಟಿ ಎಂಬ ಹೆಗ್ಗಳಿಕೆಗೆ ಪಾತ್ರವಾದರು. 2010 ರ ಅಕ್ಟೋಬರ್ನಲ್ಲಿ ತಮಿಳುನಾಡಿನ ತಿರುಚ್ಚಿಯಲ್ಲಿ ಅಭಿಮಾನಿಗಳು ಅಪಹರಣ ಮಾಡಲು ಪ್ರಯತ್ನಿಸಿದರು. 2012 ರಲ್ಲಿ, ಜಪಾನಿಯರ ಮಾಧ್ಯಮ ಕೇಂದ್ರವಾದ ಟೋಕಿಯೋ ಟಿವಿ ಭಾರತದಲ್ಲಿ "ಅತ್ಯಂತ ಸುಂದರ ವ್ಯಕ್ತಿ" ಎಂದು ಈ ನಟಿಯನ್ನು ಆರಿಸಿಕೊಂಡರು. ನಮಿತಾ ಸುರಕ್ಷಿತ ವಾಹನ ಚಾಲನೆಯ ವಕ್ತಾರರಾಗಿದ್ದಾರೆ ಮತ್ತು ಜೂನ್ 2012 ರಲ್ಲಿ ಅವರು ಮತ್ತು ತಮಿಳು ನಟ ಭರತ್ ಸುರಕ್ಷಿತ ಡ್ರೈವಿಂಗ್ ಬಗ್ಗೆ ಜಾಗೃತಿ ಮೂಡಿಸಿದ್ದಾರೆ.
2017 ರಲ್ಲಿ ಕಮಲ್ ಹಾಸನ್ ಆಯೋಜಿಸಿದ್ದ ತಮಿಳು ರಿಯಾಲಿಟಿ ಕಿರುತೆರೆ ಕಾರ್ಯಕ್ರಮವಾದ ಬಿಗ್ ಬಾಸ್ ನಲ್ಲಿ ನಮಿತಾ ಕಾಣಿಸಿಕೊಂಡರು. ಗುರ್ತಿಸಲ್ಪಟ್ಟ ಅನಿರೀಕ್ಷಿತ ಸ್ಪರ್ಧಿಯಾಗಿ ಪರಿಚಯಿಸಲ್ಪಟ್ಟ ನಂತರ, ಅವರನ್ನು ಪ್ರೇಕ್ಷಕರು 28 ದಿನಗಳೊಳಗೆ ಹೊರಹಾಕಿದರು. ಆಕೆಯ ಪ್ರದರ್ಶನದಲ್ಲಿ, ನಟಿ ಓವಿಯ ಅವರೊಂದಿಗೆ ನಮಿತಾ ನಡೆದುಕೊಂಡ ರೀತಿಗಾಗಿ ಅವರನ್ನು ವ್ಯಾಪಕವಾಗಿ ಟೀಕಿಸಿದರು.
ವೈಯಕ್ತಿಕ ಜೀವನ
ನಮಿತಾ ಮಹತ್ವಾಕಾಂಕ್ಷಿ ಚಲನಚಿತ್ರ ನಟ-ನಿರ್ಮಾಪಕ ವೀರೇಂದ್ರ ಚೌದರಿ ಅವರನ್ನು 24 ನವೆಂಬರ್ 2017 ರಂದು ತಿರುಪತಿಯಲ್ಲಿ ವಿವಾಹವಾದರು.
ಕಿರುತೆರೆಯಲ್ಲಿ
Miya Tamil film (miya) (2017) Director Mathew Scaria
ವಿಕ್ರಮೋರ್ವಶೀಯಮ್
ವಿಕ್ರಮೋರ್ವಶೀಯಮ್ ಕಾಳಿದಾಸ ರಚಿಸಿರುವ ಸಂಸ್ಕೃತ ನಾಟಕ.
ವಿಕ್ರಮ ಎಂದು ಬಿರುದಾಂಕಿತನಾದ ಪುರೂರವ ಮತ್ತು ಅಪ್ಸರೆ ಊರ್ವಶಿಯ ನಡುವಿನ ಪ್ರೇಮ ಪ್ರಕರಣವು ಇದರಲ್ಲಿ ಚಿತ್ರಿತವಾಗಿದೆ.
ವರ್ಗ:ಸಂಸ್ಕೃತ ಸಾಹಿತ್ಯ
ಸೌಂದರ್ಯ
thumb|150px|right|ಅನೇಕ ಮನುಷ್ಯರಿಗೆ [[ಗುಲಾಬಿಯು ಸುಂದರವಾಗಿ ಕಾಣುತ್ತದೆ]] ಸೌಂದರ್ಯವು ಕೆಲವು ವಸ್ತುಗಳು ಅಥವಾ ಮನುಷ್ಯರು ಮನಸ್ಸಿನಲ್ಲಿ ಉಂಟುಮಾಡುವ ಆಹ್ಲಾದಕಾರಿ ಭಾವನೆ. ಸೌಂದರ್ಯವು ಬಾಹ್ಯವಾಗಿ ಗೋಚರಿಸುವ ಗುಣಗಳಿಂದ (ಬಣ್ಣ, ರಚನೆ, ಇತ್ಯಾದಿ) ಅಥವಾ ಅಂತರಿಕ ಗುಣಗಳಿಂದ (ವ್ಯಕ್ತಿತ್ವ, ಇತ್ಯಾದಿ) ಉಂಟಾಗಬಹುದು.
ಉಲ್ಲೇಖಗಳು
ವರ್ಗ:ಸೌಂದರ್ಯ
ಮಾಳವಿಕಾಗ್ನಿಮಿತ್ರಮ್
ಮಾಳವಿಕಾಗ್ನಿಮಿತ್ರಮ್ ಕಾಳಿದಾಸ ರಚಿಸಿರುವ ಸಂಸ್ಕೃತ ನಾಟಕ.
ಮಾಲವಿಕಾ ಮತ್ತು ಅಗ್ನಿಮಿತ್ರರ ಪ್ರೇಮ ಪ್ರಕರಣವು ಇದರಲ್ಲಿ ಚಿತ್ರಿತವಾಗಿದೆ.
ವರ್ಗ:ಸಂಸ್ಕೃತ ಸಾಹಿತ್ಯ
ಪಾಪ್‌ಕಾರ್ನ್
ಮೆಕ್ಕೆ ಜೋಳದ ತೆನೆಗಳನ್ನು ಕಾಯಿಸಿದಾಗ ಅವುಗಳು ಅರಳಿ ಪಾಪ್‌ಕಾರ್ನ್ ಎಂದೆನಿಸುತ್ತವೆ. ‍ಚಾರ್ಲ್ಸ್ ಕ್ರೇಟರ್ಸ್ ಎಂಬುವವರು ಮೊದಲ ಬೃಹತ್ ಪ್ರಮಾಣದ ಪಾಪ್‌ಕಾರ್ನ್ ತಯಾರಿಸುವ ಯಂತ್ರವನ್ನು ಕಂಡುಹಿಡಿದರು. ಒಂದು ಅಂದಾಜಿನಂತೆ ಸುಮಾರು ೯೦೦೦ ಸಾವಿರ ವರ್ಷಗಳಿಂದಲೆ ಮಾನವನಿಗೆ ಪಾಪ್‌ಕಾರ್ನ್ ತಯಾರಿಸುವ ವಿಧಾನಗಳ ಬಗ್ಗೆ ಅರಿವಿತ್ತು. ಗ್ರೇಟ್ ಡಿಪ್ರೆಶನ್ ಸಮಯದಲ್ಲಿ ಪಾಪ್‌ಕಾರ್ನ್ ಅಮೇರಿಕದ ಜನ-ಸಾಮಾನ್ಯರನ್ನು ತಲುಪಿತು. ಇಂದು ವಿಶ್ವದಾದ್ಯಂತ ಪಾಪ್‌ಕಾರ್ನ್ ಒಂದು ಖಾದ್ಯ ತಿಂಡಿಯಾಗಿ ಜನಪ್ರೀಯಗೊಂಡಿದೆ.
ಕೋಲಾರ, ಚಿಕ್ಕಬಳ್ಳಾಪುರ ಮತ್ತು ಬೆಂಗಳೂರು ಗ್ರಾಮಾಂತರ ಜಿಲ್ಲಾ ವ್ಯಾಪ್ತಿಯಲ್ಲಿ ಪಾಪ್‌ಕಾರ್ನ್ ಜೋಳವನ್ನು ಅತ್ಯಧಿಕ ಪ್ರಮಾಣದಲ್ಲಿ ಬೆಳೆಯಲಾಗುತ್ತಿದೆ. ಆದರೆ ವಿದೇಶಿ ಆಮದು ಪರಿಣಾಮ ರೈತರು ಬೆಳೆದ ಬೆಳೆಗೆ ಬೇಡಿಕೆ ಇಲ್ಲವಾಗಿದೆ. ಕೆಲ ರೈತರು ಪಾಪ್‌ಕಾರ್ನ್ ಜೋಳವನ್ನು ಅಗ್ಗದ ಬೆಲೆಗೆ ಕೋಳಿ ಫಾರಂಗಳಿಗೆ ಮಾರುತ್ತಿದ್ದಾರೆ. ವಿದೇಶದಿಂದ ಪುರಿ ಜೋಳ (ಪಾಪ್‌ಕಾರ್ನ್) ಯಾವುದೇ ಕಾರಣಕ್ಕೂ ಆಮದು ಮಾಡಿಕೊಳ್ಳಬಾರದು. ದೇಶಿಯ ಪುರಿ ಜೋಳಕ್ಕೆ ಆದ್ಯತೆ ನೀಡಬೇಕೆ ಹೊರತು ವಿದೇಶದಿಂದ ಪುರಿ ಜೋಳ ಆಮದು ಮಾಡಿಕೊಳ್ಳಬಾರದು ಎಂದು ರೈತ ಮುಖಂಡ ಅಶ್ವತ್ಥ್‌ರೆಡ್ಡಿ ಆಗ್ರಹಿಸಿದರು. ವರ್ಗ:ಆಹಾರ
ಏಪ್ರಿಲ್ ೮
ಏಪ್ರಿಲ್ ೮ - ಏಪ್ರಿಲ್ ತಿಂಗಳ ಎಂಟನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿ ೯೮ (ಅಧಿಕವರ್ಷದಲ್ಲಿ ೯೯) ನೇ ದಿನ. ಈ ದಿನದ ನಂತರ ಗ್ರೆಗೋರಿಯನ್ ಕ್ಯಾಲೆಂಡ‍ರು ವರ್ಷದಲ್ಲಿ ೨೬೭ ದಿನಗಳು ಉಳಿದಿರುತ್ತವೆ.
ಹೊರಗಿನ ಸಂಪರ್ಕಗಳು
ವರ್ಗ:ಏಪ್ರಿಲ್‍ನ ದಿನಗಳು ವರ್ಗ:ಏಪ್ರಿಲ್
ಅನಿತಾ ಕುಪ್ಪುಸಾಮಿ
ಅನಿತಾ ಕುಪ್ಪುಸಾಮಿ ಅವರು ತಮಿಳು ಜಾನಪದ ಮತ್ತು ಕರ್ನಾಟಿಕ್ ಗಾಯಕಿ, ಮತ್ತು ದೂರದರ್ಶನ ನಿರೂಪಕಿ ಅವರು ತಮಿಳು ಜಾನಪದ ಕಲೆಯಾದ ' ನಾಟುಪುರ ಪಾಟ್ಟು'ಗೆ ಹೆಸರುವಾಸಿಯಾಗಿದ್ದಾರೆ. ಅನಿತಾಗೆ ಚಿಕ್ಕಂದಿನಿಂದಲೂ ಗಾಯಕಿಯಾಗುವ ಹಂಬಲವಿತ್ತು. ಗಾಯನದ ಹೊರತಾಗಿ, ಅನಿತಾ ಹಲವಾರು ದೂರದರ್ಶನ ರಿಯಾಲಿಟಿ ಶೋಗಳಲ್ಲಿ ತೀರ್ಪುಗಾರರಾಗಿ ಕಾಣಿಸಿಕೊಂಡಿದ್ದಾರೆ. ಅನಿತಾ ಪಾಕಶಾಸ್ತ್ರದ ಬಗ್ಗೆ ಕೆಲವು ಪುಸ್ತಕಗಳನ್ನು ಬರೆದಿದ್ದಾರೆ ಮತ್ತು ಟಿವಿಯಲ್ಲಿ ಅಡುಗೆ ಶೋಗಳಲ್ಲಿ ಕಾಣಿಸಿಕೊಂಡಿದ್ದಾರೆ.
ಜೀವನಚರಿತ್ರೆ
ಅನಿತಾ ಅವರು ಕೊಯಮತ್ತೂರಿನ ಮೆಟ್ಟುಪಾಳ್ಯಂನಲ್ಲಿ ಜನಿಸಿದರು. ಅವಳು ಬಾಲ್ಯದಿಂದಲೂ ಸಂಗೀತ ಮತ್ತು ಗಾಯನದಲ್ಲಿ ಆಸಕ್ತಿ ಹೊಂದಿದ್ದಳು ಮತ್ತು ಗಾಯಕನಾಗಿ ತನ್ನ ವೃತ್ತಿಜೀವನವನ್ನು ಮುಂದುವರಿಸಲು ತನ್ನ ಕುಟುಂಬವನ್ನು ಮನವೊಲಿಸುವಲ್ಲಿ ಯಶಸ್ವಿಯಾದಳು. ಅವರು ಕೊಯಮತ್ತೂರಿನ ಅವಿನಾಶಿ ಲಿಂಗಂ ಕಾಲೇಜಿನಲ್ಲಿ ಸಂಗೀತದಲ್ಲಿ ಬಿಎ ಪಡೆದರು. ಅನಿತಾ ಅವರು ಚೆನ್ನೈನ ಮದ್ರಾಸ್ ವಿಶ್ವವಿದ್ಯಾಲಯಕ್ಕೆ ಸೇರಿದರು ಮತ್ತು ಕರ್ನಾಟಕ ಸಂಗೀತದಲ್ಲಿ ಎಂಎ ಪಡೆದರು.
ಅವರು ಮದ್ರಾಸ್ ವಿಶ್ವವಿದ್ಯಾನಿಲಯದಲ್ಲಿ ಸಹ ವಿದ್ಯಾರ್ಥಿ ಪುಷ್ಪವನಂ ಕುಪ್ಪುಸಾಮಿ ಅವರನ್ನು ಭೇಟಿಯಾದರು ಮತ್ತು ಅವರು ವಿವಿಧ ಸ್ಪರ್ಧೆಗಳು ಮತ್ತು ಸಂಗೀತ ಕಚೇರಿಗಳಲ್ಲಿ ಒಟ್ಟಿಗೆ ಹಾಡಲು ಪ್ರಾರಂಭಿಸಿದರು. ಅಂತಿಮವಾಗಿ ಈ ಜೋಡಿಗಳು ವಿವಾಹವಾದರು. ಅವರು ತಮ್ಮ ಪತಿ ಪುಷ್ಪವನಂ ಕುಪ್ಪುಸಾಮಿ ಅವರಿಂದ ತಮಿಳು ಜಾನಪದ ಕಲೆಯಾದ "ನಟ್ಟುಪುರ ಪಾಟ್ಟು" ಕಲಿತರು.
ವೃತ್ತಿ
ಅನಿತಾ ಅವರ ಮುಖ್ಯ ಗಮನವು ತಮಿಳು ಜಾನಪದ ಕಲೆಯಾದ "ನಟ್ಟುಪುರ ಪಟ್ಟು" ಮೇಲೆ ಇತ್ತು. ಅವರ ಪತಿ ಪುಷ್ಪವನಂ ಕುಪ್ಪುಸಾಮಿ ಅವರೊಂದಿಗೆ ಅವರು ಭಾರತ ಮತ್ತು ವಿದೇಶಗಳಲ್ಲಿ ಸುಮಾರು 3,000 ಸಂಗೀತ ಕಚೇರಿಗಳನ್ನು ಪ್ರದರ್ಶಿಸಿದ್ದಾರೆ.
ಏಡ್ಸ್, ವರದಕ್ಷಿಣೆ, ಧೂಮಪಾನ, ಮದ್ಯಪಾನ, ಹೆಣ್ಣು ಶಿಶುಹತ್ಯೆ, ಬಾಲಕಾರ್ಮಿಕತೆ, ಹೆಣ್ಣುಮಕ್ಕಳ ಶಿಕ್ಷಣದ ಮಹತ್ವ ಮತ್ತು ಎದೆಹಾಲು ಬಗ್ಗೆ ವಿಶೇಷವಾಗಿ ಜಾಗೃತಿ ಮೂಡಿಸಲು ಅನಿತಾ ತಮ್ಮ ಗಾಯನದಲ್ಲಿ ಸಾಮಾಜಿಕ ಸಂದೇಶಗಳನ್ನು ಅಳವಡಿಸಿಕೊಂಡರು.
ಮೊದಲು ಮುಖ್ಯವಾಹಿನಿಯ ಹಿನ್ನೆಲೆ ಗಾಯಕಿಯಾಗುವುದು ಅನಿತಾ ಅವರ ಗುರಿಯಾಗಿತ್ತು. ಆದರೆ ಸಂಗೀತ ಕಛೇರಿಗಳಿಗೆ ಆಗಾಗ್ಗೆ ಪ್ರಯಾಣಿಸುತ್ತಿದ್ದ ಕಾರಣ ಆಕೆಗೆ ಹಿನ್ನೆಲೆ ಗಾಯನದ ಕಡೆ ಗಮನ ಹರಿಸಲಾಗಲಿಲ್ಲ.
ವೈಯಕ್ತಿಕ ಜೀವನ
ಅನಿತಾ ಅವರು ಗಾಯಕಿಯೂ ಆಗಿರುವ ಪುಷ್ಪವನಂ ಕುಪ್ಪುಸಾಮಿ ಅವರನ್ನು ವಿವಾಹವಾಗಿದ್ದಾರೆ. ಅವರು ಸೆಪ್ಟೆಂಬರ್ 2013 ರಲ್ಲಿ ಅಖಿಲ ಭಾರತ ಅಣ್ಣಾ ದ್ರಾವಿಡ ಮುನ್ನೇತ್ರ ಕಳಗಂ ರಾಜಕೀಯ ಪಕ್ಷವನ್ನು ಸೇರಿದರು
ಉಲ್ಲೇಖಗಳು
ವರ್ಗ:ಜೀವಂತ ವ್ಯಕ್ತಿಗಳು ವರ್ಗ:ಸ್ತ್ರೀವಾದ ಮತ್ತು ಜಾನಪದ ೨೦೨೩ ಸ್ಪರ್ಧೆಯ ಲೇಖನ
ಬೆಂಜಮಿನ್ ಬ್ಲೂಮ್
ಬೆಂಜಮಿನ್ ಸ್ಯಾಮ್ಯುಯೆಲ್ ಬ್ಲೂಮ್ (ಫೆಬ್ರವರಿ 21, 1913  - ಸೆಪ್ಟೆಂಬರ್ 13, 1999) ಅಮೆರಿಕಾದ ಶೈಕ್ಷಣಿಕ ಮನಶ್ಶಾಸ್ತ್ರಜ್ಞರಾಗಿದ್ದು, ಶೈಕ್ಷಣಿಕ ಉದ್ದೇಶಗಳ ವರ್ಗೀಕರಣಕ್ಕೆ ಮತ್ತು ಪಾಂಡಿತ್ಯ ಕಲಿಕೆಯ ಸಿದ್ಧಾಂತಕ್ಕೆ ಕೊಡುಗೆಗಳನ್ನು ನೀಡಿದರು. ಅಸಾಧಾರಣ ಪ್ರತಿಭೆಯ ಅಭಿವೃದ್ಧಿಯ ಕುರಿತು ಪ್ರಮುಖ ತನಿಖೆಯನ್ನು ನಡೆಸಿದ ಸಂಶೋಧನಾ ತಂಡವನ್ನೂ ಅವರು ನಿರ್ದೇಶಿಸಿದರು. ಇದರ ಫಲಿತಾಂಶಗಳು ಶ್ರೇಷ್ಠತೆ, ಅಸಾಧಾರಣ ಸಾಧನೆ, ಮತ್ತು ಮಹತ್ತರತೆಯ ಪ್ರಶ್ನೆಗೆ ಸಂಬಂಧಿಸಿವೆ. ಬ್ಲೂಮ್ನ ಟ್ಯಾಕ್ಸಾನಮಿ ಎಂದು ಕರೆಯಲ್ಪಡುವ ಕಲಿಕೆಯ ಉದ್ದೇಶಗಳ ವರ್ಗೀಕರಣವನ್ನು ವಿವರಿಸಿರುವ ಮತ್ತು ಶೈಕ್ಷಣಿಕ ಸಮುದಾಯದೊಳಗೆ ಒಂದು ಮೂಲಭೂತ ಮತ್ತು ಅವಶ್ಯಕ ಅಂಶವಾಗಿ ಉಳಿದಿದೆ ಎಂದು 1956 ರಲ್ಲಿ, ಬ್ಲೂಮ್ ''ಶಿಕ್ಷಣದ ಉದ್ದೇಶಗಳು. ಎಂಬ ವರ್ಗೀಕರಣದ'' ಮೊದಲ ಪರಿಮಾಣವನ್ನು ಸಂಪಾದಿಸಿತು. 1981 ರ ಸಮೀಕ್ಷೆಯ ಪ್ರಕಾರ "ಹ್ಯಾರಿಲ್ಡ್ ಜಿ. ಶೇನ್ ಮತ್ತು" ನ್ಯಾಷನಲ್ ಸೊಸೈಟಿ ಫಾರ್ ದಿ ಸ್ಟಡಿ ಆಫ್ ಎಜುಕೇಶನ್ 1994 ರ ವಾರ್ಷಿಕ ಪುಸ್ತಕ "ಸಿಗ್ನಿಫಿಸೆಂಟ್ ರೈಟಿಂಗ್ಸ್ ದಟ್ ಹ್ಯಾವ್ ಇನ್ಫ್ಲುಯೆನ್ಡ್ ದ ಕರಿಕ್ಯುಲಮ್: 1906-81". ಬ್ಲೂಮ್ನ  2 ಸಿಗ್ಮಾ ಸಮಸ್ಯೆ ಕೂಡ ಅವನ ಹೆಸರಲ್ಲಿದೆ.
ವರ್ಗ:೧೯೯೯ ನಿಧನ ವರ್ಗ:೧೯೧೩ ಜನನ
ಭಾರತದಲ್ಲಿ ಮೊಬೈಲ್ ಚಂದಾದಾರರ ಸಂಖ್ಯೆ
ಭಾರತದಲ್ಲಿ ಸಂಪರ್ಕ ಕ್ರಾಂತಿ
ಭಾರತದಲ್ಲಿ ೨ಜಿ ಸೇವೆ ಆರಂಭವಾದಗಿನಿಂದ ಭಾರತೀಯರ ಪರಸ್ಪರ ಸಂಪರ್ಕದಲ್ಲಿ ದೊಡ್ಡ ಕ್ರಾಂತಿಯೇ ಅಗಿದೆ. ಅತ್ಯಂತ ಕಡಿಮೆ ದರದಲ್ಲಿ ಮೊಬೈಲ್/ಚರ ದೂರವಾಣಿಯ ಮೂಲಕ ಪರಸ್ಪರ ಸಂಪರ್ಕ ಮಾಡಲು ಎಲ್ಲರಿಗೂ ಸಾಧ್ಯವಾಗಿದೆ. ೩ಜಿ, ೪ಜಿ ಸೇವೆಯೂ ಒದಗಿದರೆ ಎಲ್ಲರಿಗೂ ಸಹ ಸಂಪರ್ಕ ಶೀಘ್ರಸೇವೆ ಒದಗಿಸಿದಂತಾಗುವುದು. ಒಬ್ಬ ಸಾಮಾನ್ಯ ಕೂಲಿಕಾರನೂ ಸಹ ಈಗ ಮೊಬೈಲ್`/ಚರ ದೂರವಾಣಿಯನ್ನು ಹೊಂದಿದ್ದಾನೆ. ಅದರಿಂದ ಅವನು ಕೆಲಸ / ಕೂಲಿಯನ್ನು ಹುಡುಕಿಕೊಂಡು ಹೋಗವ ಅಗತ್ಯ ಕಡಿಮೆಯಾಗಿದೆ ; ಅವನಿಗೇ ಫೋನ್ ಮಾಡಿ ಅಗತ್ಯವಿರುವವರು ಕರೆಸಿಕೊಳ್ಳವ ಸೌಲಬ್ಯದೊರಕಿದೆ. ಬಾಲಕರು, ಹೆಣ್ಣುಮಕ್ಕಳು, ದೂರದ ಊರಿಗೆ ಹೋದವರು ,ಶುಭಸಮಾಚಾರ ತಿಳಿಸುವವರು, ತೊಂದರೆಗೆ ಸಿಲಕಿರುವವರು ಕೂಡಲೆ ಸಂಪರ್ಕ ಮಾಡಬಹುದು ಈಗ ಭಾರತದಲ್ಲಿ ಚರ ದೂರವಾಣಿಯುಳ್ಳವರ ಸಂಖ್ಯೆ ಈ ರೀತಿ ಇದೆ :
ಹಿಂದೂ
ಹಿಂದೂ ಧರ್ಮ ಈಗ ಕೇವಲ ಒಂದು ಮತವಾಗಿ ಉಳಿದಿಲ್ಲ. ಅದು ಭಾರತೀಯರ ಜೀವನ ಶೈಲಿಯಾಗಿ ಅವರ ನಡವಳಿಕೆಯಾಗಿದೆ. ಪಾಶ್ಚಾತ್ಯ ದೇಶಗಳು ತಲೆಯೆತ್ತಿ ನಿಲ್ಲುವ ಮೊದಲೇ ಇಲ್ಲಿ ವೇದಗಳು ತಲೆಯೆತ್ತಿದ್ದವು. ಭಾರತ, ನೆಪಾಳಗಳಲ್ಲಿ ಹೆಚ್ಚಿನ ಸಂಖ್ಯೆಯಲ್ಲಿ ನೆಲೆಸಿರುವ ಹಿಂದೂಗಳು ಒಟ್ಟು ೧೧೦ ಕೋಟಿ ಇರುವರು. ಹಿಂದೂ ಭಾರತೀಯ ಉಪಖಂಡಕ್ಕೆ ಸ್ಥಳೀಯವಾದ ತತ್ವಶಾಸ್ತ್ರೀಯ, ಧಾರ್ಮಿಕ ಹಾಗು ಸಾಂಸ್ಕೃತಿಕ ವ್ಯವಸ್ಥೆಗಳಿಗೆ ಸಂಬಂಧಿಸಿದ ಒಂದು ಗುರುತನ್ನು ಸೂಚಿಸುತ್ತದೆ. ಇಂದು ಸಾಮಾನ್ಯ ಬಳಕೆಯಲ್ಲಿ, ಅದು ಹಿಂದೂ ಧರ್ಮದ ಅನುಯಾಯಿಯನ್ನು ಸೂಚಿಸುತ್ತದೆ. ಶೈವ ಪಂಥ ಹಾಗು ವೈಷ್ಣವ ಪಂಥಗಳು ಹಿಂದೂ ಧರ್ಮವನ್ನು ಪ್ರತಿನಿಧಿಸುವ ಎರಡು ಸಾಮಾನ್ಯ ರೂಪಗಳಾಗಿವೆ.
ಹಿಂದೂ, ಯಾವುದೇ ವ್ಯಕ್ತಿಯು ಸಾಂಸ್ಕೃತಿಕವಾಗಿ, ಜನಾಂಗೀಯವಾಗಿ ಅಥವಾ ಧಾರ್ಮಿಕವಾಗಿ ತಮ್ಮನ್ನು ಭಾವಿಸುವಂತೆ ಹಿಂದೂ ಧರ್ಮದ ಅಂಶಗಳಿಗೆ ಅಂಟಿಕೊಂಡಿರುವಂತೆ ಸೂಚಿಸುತ್ತದೆ. ಇದು ಐತಿಹಾಸಿಕವಾಗಿ ದಕ್ಷಿಣ ಏಷ್ಯಾ ಸ್ಥಳೀಯ ಜನರನ್ನು ಒಂದು ಭೌಗೋಳಿಕ, ಸಾಂಸ್ಕೃತಿಕ ಅಥವಾ ಧಾರ್ಮಿಕ ಗುರುತಾಗಿ ಬಳಸಲಾಗಿದೆ.
ವರ್ಗ:ಹಿಂದೂ ಧರ್ಮ
ಭಾರತದ ರೂಪಾಯಿ
ರೂಪಾಯಿ (ಚಿಹ್ನೆ: ₹; ಸಂಕೇತ: INR) ಭಾರತದ ಅಧಿಕೃತ ನಗದು ವ್ಯವಸ್ಥೆ. ಇದರ ಪ್ರಕಟಣೆ ಮತ್ತು ವಿತರಣೆಯನ್ನು ಭಾರತೀಯ ರಿಜರ್ವ್ ಬ್ಯಾಂಕ್ ನಿಯಂತ್ರಿಸುತ್ತದೆ. ಈ ಹಿಂದೆ ರೂಪಾಯಿಗೆ ಸಾಮಾನ್ಯವಾಗಿ ಬಳಸಲಾಗುವ ಚಿಹ್ನೆಗಳು Rs(ಆಂಗ್ಲ), ₨, रू(ಹಿಂದಿ) ಮತ್ತು ರೂ.(ಕನ್ನಡ). ೨೦೧೦ ರಿಂದ ₹ ಚಿಹ್ನೆಯನ್ನು ಅಧಿಕೃತವಾಗಿ ಬಳಸಲಾಗುತ್ತದೆ. ಆಧುನಿಕ ರೂಪಾಯಿಯು ೧೦೦ ಪೈಸೆಗಳನ್ನು ಹೊಂದಿರುತ್ತದೆ.
ಚಿಹ್ನೆ
ಭಾರತೀಯ ಹಣದ ಚಿಹ್ನೆಯ ಅರ್ಥವನ್ನು ಅರ್ಥಶಾಸ್ತ್ರಜ್ಞರು ತಮ್ಮದೆ ಆದ ವ್ಯಾಪಾರ ದ ಮೂಲಕ ವ್ಯಕ್ತ ಪಡಿಸಿದ್ದಾರೆ. ರೂಪಾಯಿ ಮೇಲಿನ ಎರಡು ಗೆರೆಗಳು ಒಂದು ಬೇಡಿಕೆಯನ್ನು ಸೂಚಿಸಿದರೆ ಇನ್ನೊಂದು ಪೂರೈಕೆಯನ್ನು ಸೂಚಿಸುತ್ತದೆ. ಇದು ನಮ್ಮದೇ ದೇಶದ ಭಾಷೆಯಾದ ಹಿಂದಿ ಭಾಷೆಯಿಂದ ಆಯ್ದು ಕೊಳ್ಳಲಾಗಿದೆ. ಈ ಚಿಹ್ನೆಯ ""ನ್ನು ಹಿಂದಿ ರ/र ಅಕ್ಷರ ದಿಂದ ಆಯ್ದುಕೊಳ್ಳ ಲಾಗಿದೆ.
ಉಲ್ಲೇಖಗಳು
ವರ್ಗ:ನಗದು ವ್ಯವಸ್ಥೆಗಳು ವರ್ಗ:ಭಾರತದ ಅರ್ಥ ವ್ಯವಸ್ಥೆ
ಧಾನ್ಯ
ಹಣ್ಣು ಮತ್ತು ಸಿಪ್ಪೆಯನ್ನು ಹೊಂದಿರುವ ಅಥವಾ ಹೊಂದದೆ ಇರುವ ಸಣ್ಣ, ಗಟ್ಟಿಯಾದ ಏಕದಳ ಸಸ್ಯಗಳ ಬೀಜವನ್ನು ಧಾನ್ಯವೆಂದು ಕರೆಯುತ್ತಾರೆ. ಅಕ್ಕಿ, ಗೋಧಿ, ಜೋಳ, ರಾಗಿ, ನವಣೆ, ಸಜ್ಜೆ ಮತ್ತು ಇತ್ಯಾದಿಗಳು ಧಾನ್ಯಗಳಿಗೆ ಉದಾಹರಣೆಗಳಾಗಿವೆ.
ಧಾನ್ಯವು ಸಣ್ಣ, ಗಟ್ಟಿಯಾದ, ಒಣ ಬೀಜವಾಗಿದ್ದು, ಲಗತ್ತಿಸಲಾದ ಹಲ್ ಅಥವಾ ಫ್ರುಟ್ ಲೇಯರ್ ನೊಂದಿಗೆ ಅಥವಾ ಇಲ್ಲದೆ, ಮಾನವ ಅಥವಾ ಪ್ರಾಣಿಗಳ ಬಳಕೆಗಾಗಿ ಕೊಯ್ಲು ಮಾಡಲಾಗುತ್ತದೆ. ಧಾನ್ಯ ಬೆಳೆ ಎಂದರೆ ಧಾನ್ಯ ಉತ್ಪಾದಿಸುವ ಸಸ್ಯ. ವಾಣಿಜ್ಯ ಧಾನ್ಯ ಬೆಳೆಗಳ ಎರಡು ಮುಖ್ಯ ವಿಧಗಳು ಧಾನ್ಯಗಳು ಮತ್ತು ದ್ವಿದಳ ಧಾನ್ಯಗಳು.
ಕೊಯ್ಲು ಮಾಡಿದ ನಂತರ, ಒಣ ಧಾನ್ಯಗಳು ಇತರ ಪ್ರಧಾನ ಆಹಾರಗಳಾದ ಪಿಷ್ಟ ಹಣ್ಣುಗಳು (ಬಾಳೆಹಣ್ಣು, ಬ್ರೆಡ್‌ಫ್ರೂಟ್, ಇತ್ಯಾದಿ) ಮತ್ತು ಗೆಡ್ಡೆಗಳು (ಸಿಹಿ ಆಲೂಗಡ್ಡೆ, ಮರಗೆಣಸು ಮತ್ತು ಹೆಚ್ಚಿನವು) ಗಿಂತ ಹೆಚ್ಚು ಬಾಳಿಕೆ ಬರುತ್ತವೆ. ಈ ಬಾಳಿಕೆಯು ಧಾನ್ಯಗಳನ್ನು ಕೈಗಾರಿಕಾ ಕೃಷಿಗೆ ಸೂಕ್ತವಾಗಿಸುತ್ತದೆ, ಏಕೆಂದರೆ ಅವುಗಳನ್ನು ಯಾಂತ್ರಿಕವಾಗಿ ಕೊಯ್ಲು ಮಾಡಬಹುದು, ರೈಲು ಅಥವಾ ಹಡಗಿನ ಮೂಲಕ ಸಾಗಿಸಬಹುದು, ಸಿಲೋಗಳಲ್ಲಿ ದೀರ್ಘಕಾಲ ಸಂಗ್ರಹಿಸಬಹುದು, ಮತ್ತು ಹಿಟ್ಟಿಗೆ ಮಿಲ್ಲಿಂಗ್ ಅಥವಾ ಎಣ್ಣೆಗೆ ಒತ್ತಬಹುದು. ಹೀಗಾಗಿ, ಪ್ರಮುಖ ಜಾಗತಿಕ ಸರಕು ಮಾರುಕಟ್ಟೆಗಳು ಮೆಕ್ಕೆಜೋಳ, ಅಕ್ಕಿ, ಸೋಯಾಬೀನ್, ಗೋಧಿ ಮತ್ತು ಇತರ ಧಾನ್ಯಗಳಿಗಾಗಿ ಅಸ್ತಿತ್ವದಲ್ಲಿವೆ ಆದರೆ ಗೆಡ್ಡೆಗಳು, ತರಕಾರಿಗಳು ಅಥವಾ ಇತರ ಬೆಳೆಗಳಿಗೆ ಅಲ್ಲ.
ಮಾರುಕಟ್ಟೆಗಳಲ್ಲಿ ಧಾನ್ಯಗಳು ಸುಲಭವಾಗಿ ಲಭ್ಯವಿವೆ ಮತ್ತು ಈಗ ಆನ್‌ಲೈನ್ ಮಳಿಗೆಗಳು ಲಭ್ಯವಿದ್ದು ಅಲ್ಲಿಂದಲೂ ಸಹ ನೀವು ಧಾನ್ಯಗಳನ್ನು ಖರೀದಿಸಬಹುದು. ಈಗ ಧಾನ್ಯಗಳನ್ನು ಖರೀದಿಸುವುದು ತುಂಬಾ ಅನುಕೂಲಕರವಾಗಿದೆ.
ಧಾನ್ಯಗಳು ಮತ್ತು ಕಾಳುಗಳು
ಧಾನ್ಯಗಳು ಮತ್ತು ಸಿರಿಧಾನ್ಯಗಳು ಕ್ಯಾರಿಯೋಪ್ಸ್, ಹುಲ್ಲು ಕುಟುಂಬದ ಹಣ್ಣುಗಳಿಗೆ ಸಮಾನಾರ್ಥಕವಾಗಿದೆ. ಕೃಷಿ ಮತ್ತು ವಾಣಿಜ್ಯದಲ್ಲಿ, ಇತರ ಸಸ್ಯ ಕುಟುಂಬಗಳ ಬೀಜಗಳು ಅಥವಾ ಹಣ್ಣುಗಳು ಕ್ಯಾರಿಯೊಪ್ಸಸ್ ಅನ್ನು ಹೋಲುತ್ತಿದ್ದರೆ ಅವುಗಳನ್ನು ಧಾನ್ಯಗಳು ಎಂದು ಕರೆಯಲಾಗುತ್ತದೆ. ಉದಾಹರಣೆಗೆ, ಅಮರಂಥವನ್ನು "ಧಾನ್ಯ ಅಮರಂಥ್" ಎಂದು ಮಾರಲಾಗುತ್ತದೆ, ಮತ್ತು ಅಮರಂಥ್ ಉತ್ಪನ್ನಗಳನ್ನು "ಧಾನ್ಯಗಳು" ಎಂದು ವಿವರಿಸಬಹುದಾಗಿದೆ.ಆಂಡಿಸ್‌ನ ಪೂರ್ವ-ಹಿಸ್ಪಾನಿಕ್ ನಾಗರಿಕತೆಗಳು ಧಾನ್ಯ ಆಧಾರಿತ ಆಹಾರ ವ್ಯವಸ್ಥೆಯನ್ನು ಹೊಂದಿದ್ದವು, ಆದರೆ ಹೆಚ್ಚಿನ ಎತ್ತರದಲ್ಲಿ ಯಾವುದೇ ಧಾನ್ಯಗಳು ಏಕದಳವಾಗಿರಲಿಲ್ಲ. ಆಂಡಿಸ್‌ಗೆ ಸ್ಥಳೀಯವಾಗಿರುವ ಎಲ್ಲಾ ಮೂರು ಧಾನ್ಯಗಳು (ಕನಿವಾ, ಕಿವಿಚಾ ಮತ್ತು ಕ್ವಿನೋವಾ)ಜೋಳ, ಅಕ್ಕಿ ಮತ್ತು ಗೋಧಿಯಂತಹ ಹುಲ್ಲುಗಳಿಗಿಂತ ವಿಶಾಲ-ಎಲೆಗಳ ಸಸ್ಯಗಳಾಗಿವೆ.
ಧಾನ್ಯ ಕೃಷಿಯ ಐತಿಹಾಸಿಕ ಪ್ರಭಾವ
ಧಾನ್ಯಗಳು ಚಿಕ್ಕದಾಗಿದ್ದು ಗಟ್ಟಿಯಾಗಿರುತ್ತವೆ ಮತ್ತು ಒಣಗಿರುತ್ತವೆ, ಅವುಗಳನ್ನು ತಾಜಾ ಹಣ್ಣುಗಳು, ಬೇರುಗಳು ಮತ್ತು ಗೆಡ್ಡೆಗಳಂತಹ ಇತರ ಆಹಾರ ಬೆಳೆಗಳಿಗಿಂತ ಸುಲಭವಾಗಿ ಸಂಗ್ರಹಿಸಬಹುದು, ಅಳೆಯಬಹುದು ಮತ್ತು ಸಾಗಿಸಬಹುದು. ಧಾನ್ಯ ಕೃಷಿಯ ಅಭಿವೃದ್ಧಿಯು ಹೆಚ್ಚುವರಿ ಆಹಾರವನ್ನು ಉತ್ಪಾದಿಸಲು ಮತ್ತು ಸುಲಭವಾಗಿ ಸಂಗ್ರಹಿಸಲು ಅವಕಾಶ ಮಾಡಿಕೊಟ್ಟಿತು, ಇದು ಮೊದಲ ಶಾಶ್ವತ ಸೆಟಲಮೆಂಟ್ ಗಳಿಗೆ ಸೃಷ್ಟಿಗೆ ಮತ್ತು ಸಮಾಜವನ್ನು ವರ್ಗಗಳಾಗಿ ವಿಭಜಿಸಲು ಕಾರಣವಾಗಬಹುದು.
ಎಬಿಎನ್‌ ಆಮ್ರೋ
ಆರಂಭಿಕ ವರ್ಷಗಳು
ಡಚ್‌‌ ಈಸ್ಟ್‌ ಇಂಡೀಸ್‌‌‌ನ ವ್ಯಾಪಾರ ಮತ್ತು ಹಣಕಾಸಿನ ಸ್ಥಿತಿಗತಿಯನ್ನು ಪುನಶ್ಚೈತನ್ಯಗೊಳಿಸುವ ದೃಷ್ಟಿಯಿಂದ, Iನೇ ರಾಜ ವಿಲಿಯಂ 1824ರಲ್ಲಿ ನೆಡೆರ್ಲೆಂಡ್‌ಷ್‌ ಹ್ಯಾಂಡಲ್‌-ಮಾಟ್ಸ್‌ಚಾಪ್ಪಿಜ್‌ (NHM) ಎಂಬ ಹೆಸರಿನ ಒಂದು ವ್ಯಾಪಾರಿ ಕಂಪನಿಯನ್ನು ಸ್ಥಾಪಿಸಿದ. ಇದು ABN AMROವಿನ ಪ್ರಧಾನ ಪೂರ್ವವರ್ತಿಗಳ ಪೈಕಿ ಒಂದೆನಿಸಿಕೊಂಡಿತು. 1964ರಲ್ಲಿ ಟ್ವೆಂಟ್‌ಷ್‌ ಬ್ಯಾಂಕಿನ ಜೊತೆಗೆ ಸದರಿ NHM ವಿಲೀನಗೊಂಡು, ಆಲ್ಜಿಮೀನ್‌ ಬ್ಯಾಂಕ್‌ ನೆಡೆರ್ಲೆಂಡ್‌ (ABN) ಎಂಬ ಅಸ್ತಿತ್ವವನ್ನು ರೂಪಿಸಿತು. 1871ರಲ್ಲಿ ಸ್ಥಾಪಿಸಲ್ಪಟ್ಟಿದ್ದ ಆಮ್‌ಸ್ಟರ್‌ಡ್ಯಾಮ್‌‌ಷ್‌‌‌ ಬ್ಯಾಂಕು, 1873ರಲ್ಲಿ ಸ್ಥಾಪಿಸಲ್ಪಟ್ಟಿದ್ದ ರೋಟರ್‌ಡ್ಯಾಮ್‌ಷ್‌‌ ಬ್ಯಾಂಕಿನ ಜೊತೆಯಲ್ಲಿ ಅದೇ ವರ್ಷದಲ್ಲಿ ವಿಲೀನಗೊಂಡು (1765ರಿಂದಲೂ ಕಾರ್ಯಾಚರಣೆಯಲ್ಲಿ ತೊಡಗಿದ್ದ ಡೆಟರ್‌ಮೀಜರ್‌ ವೆಸ್ಲಿಂಗ್‌ & ಜನ್‌.  ಎಂಬುದನ್ನು ಒಳಗೊಂಡಿದ್ದ ವಿಲೀನದ ಭಾಗವಾಗಿ) AMRO ಬ್ಯಾಂಕ್‌ ರೂಪುಗೊಂಡಿತು. ABN AMROವನ್ನು ಸೃಷ್ಟಿಸುವುದಕ್ಕಾಗಿ ವಿಲೀನಗೊಳ್ಳಲು, 1991ರಲ್ಲಿ ABN ಮತ್ತು AMRO ಬ್ಯಾಂಕು ಸಮ್ಮತಿಸಿದವು. ಈ ವಿಲೀನಗಳು ಮತ್ತು ಸ್ವಾಧೀನಗಳ ಮೂಲಕ, ಒಂದು ದೊಡ್ಡ ಸಂಖ್ಯೆಯ ಸಾಗರೋತ್ತರದ ಕಂಪನಿಗಳು ಮತ್ತು ಶಾಖೆಗಳನ್ನು ABN AMRO ಗಳಿಸಿತು. NHM ಸಂಸ್ಥೆಯಿಂದಾಗಿ ಇದು ಏಷ್ಯಾ ಮತ್ತು ಮಧ್ಯಪ್ರಾಚ್ಯ ವಲಯಗಳಲ್ಲಿ ಒಂದು ಗಮನಾರ್ಹವಾದ ಶಾಖಾ ಜಾಲವನ್ನು ಹೊಂದಿತ್ತು. ಇವುಗಳ ಪೈಕಿ ಸೌದಿ ಹಾಲೆಂಡಿ ಬ್ಯಾಂಕ್‌ ಒಂದಾಗಿದ್ದು, ಇದು ಹಳೆಯ NHMನ ಜೆಡಾಹ್‌ ಶಾಖೆಯಾಗಿತ್ತು ಮತ್ತು ಇದರಲ್ಲಿ ABN AMRO ಇನ್ನೂ 40%ನಷ್ಟು ಪಾಲನ್ನು ಹೊಂದಿತ್ತು; ಸದರಿ ಸೌದಿ ಹಾಲೆಂಡಿ ಬ್ಯಾಂಕ್, ಪಾರ್ಟಿ ಫಾರ್‌ ಫ್ರೀಡಂ ಎಂಬ ರಾಜಕೀಯ ನಿಯೋಗದಿಂದ ಡಚ್‌‌ ಸಂಸತ್ತಿನಲ್ಲಿ ಕೇಳಲ್ಪಟ್ಟ ಪ್ರಶ್ನೆಗಳಿಗೆ ಕಾರಣವಾಯಿತು. ಹಾಲೆಂಡ್‌ಷ್‌ ಬ್ಯಾಂಕ್‌-ಯುನೀ (HBU) ಎಂಬುದು ಮತ್ತೊಂದು ಬ್ಯಾಂಕ್‌ ಆಗಿದ್ದು, 1933ರಲ್ಲಿ ಹಾಲೆಂಡ್‌ಷ್‌ ಬ್ಯಾಂಕ್‌ ವೂರ್‌ ಡೆ ಮಿಡೆಲ್ಲಂಡ್‌ಷ್‌ ಝೀ (HBMZ) ಮತ್ತು ಹಾಲೆಂಡ್‌ಷ್‌ ಜೂಯಿಡ್‌-ಅಮೆರಿಕಾ ಬ್ಯಾಂಕ್‌  ನಡುವಣ ಉಂಟಾದ ವಿಲೀನದಿಂದ ಇದು ಸೃಷ್ಟಿಸಲ್ಪಟ್ಟಿತ್ತು; ಇದು ದಕ್ಷಿಣ ಮತ್ತು ಮಧ್ಯ ಅಮೆರಿಕಾದಲ್ಲಿರುವ ಶಾಖೆಗಳ ಒಂದು ವ್ಯಾಪಕ ಜಾಲವನ್ನು ABN AMROಗೆ ನೀಡಿತು. ಚಿಕಾಗೊ ಮೂಲದ ಲಾಸ್ಯಾಲ್ಲೆ ನ್ಯಾಷನಲ್‌ ಬ್ಯಾಂಕ್‌‌‌ನ್ನು ಸ್ವಾಧೀನಪಡಿಸಿಕೊಳ್ಳುವ ಮೂಲಕ, ABN 1979ರಲ್ಲಿ ಉತ್ತರ ಅಮೆರಿಕಾದೊಳಗೆ ವಿಸ್ತರಣೆಗೊಂಡಿತು. 1991ರಲ್ಲಿ ABN ಮತ್ತು AMRO ಬ್ಯಾಂಕ್‌ ವಿಲೀನವಾದ ನಂತರ, ಮುಂದುವರಿದ ಅನೇಕ ಸ್ವಾಧೀನಗಳ ಮೂಲಕ ABN AMRO ತನ್ನ ಬೆಳವಣಿಗೆಯನ್ನು ಮುಂದುವರಿಸಿತು; 1996ರಲ್ಲಿ ಆದ ಡೆಟ್ರಾಯಿಟ್‌ ಉಪನಗರದ ಮೂಲದ ಸ್ಟಾಂಡರ್ಡ್‌ ಫೆಡರಲ್‌‌ ಬ್ಯಾಂಕಿನ ಖರೀದಿ ಹಾಗೂ 2001ರಲ್ಲಿ ಆದ ಮಿಚಿಗನ್‌ ನ್ಯಾಷನಲ್‌ ಬ್ಯಾಂಕ್‌‌ನ ಖರೀದಿಗಳು ಈ ಸ್ವಾಧೀನದಲ್ಲಿ ಸೇರಿದ್ದವು. ಈ ಎರಡೂ ಬ್ಯಾಂಕುಗಳನ್ನೂ ನಾವು ಲಾಸ್ಯಾಲ್ಲೆ ನ್ಯಾಷನಲ್‌ ಬ್ಯಾಂಕ್‌ ಎಂಬುದಾಗಿ ಮರುಬ್ರಾಂಡ್‌ ಮಾಡಿದ್ದೇವೆ. ದಿ ಚಿಕಾಗೊ ಕಾರ್ಪೊರೇಷನ್ ಎಂಬ ಹೆಸರಿನ, ಅಮೆರಿಕಾದ ಭದ್ರತೆಗಳು ಮತ್ತು ವ್ಯಾಪಾರಿ ಸರಕುಗಳ ವ್ಯಾಪಾರಿ ಮತ್ತು ವಿನಿಮಯ ಸಂಸ್ಥೆಯನ್ನು 1995ರ ಶರತ್ಕಾಲದಲ್ಲಿ ABN ಆಮ್ರೊ ಖರೀದಿಸಿತು. ಇತರ ಪ್ರಮುಖ ಸ್ವಾಧೀನಗಳಲ್ಲಿ, 1998ರಲ್ಲಿ ಆದ ಬ್ಯಾಂಕೊ ರಿಯಲ್‌ ಎಂಬ ಬ್ರೆಜಿಲ್‌ ದೇಶದ ಬ್ಯಾಂಕಿನ ಹಾಗೂ 2006ರಲ್ಲಿ ಆದ ಆಂಟೋನ್‌ವೆನೆಟಾ ಎಂಬ ಇಟಲಿಯ‌ ಬ್ಯಾಂಕಿನ ಸ್ವಾಧೀನಗಳು ಸೇರಿದ್ದವು. 2000ರಲ್ಲಿ ನಡೆದ, ಡಚ್‌‌ ಸ್ಥಳೀಯ ಸರ್ಕಾರದ ಬೌಫಾಂಡ್ಸ್‌ ಎಂಬ ಹೆಸರಿನ ಅಡಮಾನ ಮತ್ತು ಕಟ್ಟಡ ಅಭಿವೃದ್ಧಿ ಸಂಸ್ಥೆಯ ವಿವಾದಾತ್ಮಕ ಸ್ವಾಧೀನದಲ್ಲೂ ಇದು ಭಾಗಿಯಾಗಿತ್ತು. ಬೌಫಾಂಡ್ಸ್‌ನ್ನು ಚಾಲ್ತಿಯಲ್ಲಿರುವ ಒಂದು ಸಂಸ್ಥೆಯಾಗಿ 2006ರಲ್ಲಿ ABN AMRO ಮಾರಾಟ ಮಾಡಿತು.
ಸಂಧಿಕಾಲವೊಂದನ್ನು ತಲುಪುವಿಕೆ
2005ರ ಆರಂಭದಲ್ಲಿ ABN AMRO ಒಂದು ಸಂಧಿಕಾಲಕ್ಕೆ ತಲುಪಿತ್ತು. ತನ್ನ ಸಮಾನಸ್ಕಂದರ ಸಮೂಹದ 5 ಅಗ್ರಗಣ್ಯರ ಪೈಕಿ ತನ್ನನ್ನು ಇರಿಸಬಲ್ಲ ಒಂದು ROEಯನ್ನು ಹೊಂದುವಲ್ಲಿನ ತನ್ನದೇ ಆದ ಗುರಿಗೆ ಬ್ಯಾಂಕು ಇನ್ನೂ ಹತ್ತಿರ ಬಂದಿರಲಿಲ್ಲ. ಈ ಗುರಿಯು ಬ್ಯಾಂಕಿನ CEO ಆಗಿದ್ದ ರಿಜ್ಕ್‌ಮನ್‌ ಗ್ರೊಯೆನಿಕ್‌ 2000ರಲ್ಲಿ ಆದ ತನ್ನ ನೇಮಕಾತಿಯ ಸಂದರ್ಭದಲ್ಲಿ ನಿಗದಿಪಡಿಸಿಕೊಂಡಿದ್ದ ಒಂದು ಗುರಿಯಾಗಿತ್ತು. 2000ದ ವರ್ಷದಿಂದ ಮೊದಲ್ಗೊಂಡು 2005ರವರೆಗೂ, ABN AMROದ ಸ್ಟಾಕ್‌ ಬೆಲೆಯು ಸ್ಥಗಿತವಾಯಿತು. 2006ರಲ್ಲಿ ಹೊರಬಿದ್ದ ಹಣಕಾಸಿನ ಫಲಿತಾಂಶಗಳು, ಬ್ಯಾಂಕಿನ ಭವಿಷ್ಯದ ಕುರಿತಾದ ಕಳವಳಗಳನ್ನು ಮತ್ತಷ್ಟು ಹೆಚ್ಚಿಸಿದವು. ನಿರ್ವಹಣಾ ಆದಾಯಕ್ಕಿಂತಲೂ ನಿರ್ವಹಣಾ ವೆಚ್ಚಗಳು ಒಂದು ಮಹತ್ತರವಾದ ಪ್ರಮಾಣದಲ್ಲಿ ಹೆಚ್ಚಳಗೊಂಡವು, ಮತ್ತು ದಕ್ಷತೆಯ ಅನುಪಾತವು ಮತ್ತಷ್ಟು ಹದಗೆಟ್ಟು 69.9%ನಷ್ಟು ಮಟ್ಟವನ್ನು ಮುಟ್ಟಿತು. ಕಳಪೆ-ನಿರ್ವಹಣೆಯ ಸಾಲಗಳು ವರ್ಷದಿಂದ ವರ್ಷಕ್ಕೆ ಗಣನೀಯವಾಗಿ ಹೆಚ್ಚಳಗೊಂಡು 192%ನಷ್ಟು ಮಟ್ಟವನ್ನು ಮುಟ್ಟಿದವು. ಅವಿರತವಾದ ಸ್ವತ್ತಿನ ಮಾರಾಟಗಳಿಂದ ಮಾತ್ರವೇ ನಿವ್ವಳ ಲಾಭಗಳು ಏರಿದವು. ABN AMRO ವಿಘಟನೆಗೊಳ್ಳುವುದಕ್ಕೆ, ವಿಲೀನಗೊಳ್ಳುವುದಕ್ಕೆ, ಅಥವಾ ಸ್ವಾಧೀನಕ್ಕೊಳಗಾಗುವುದಕ್ಕೆ ಸಂಬಂಧಿಸಿದಂತೆ, ಕಳೆದ ಒಂದೆರಡು ವರ್ಷಗಳಿಂದ ಒಂದಷ್ಟು ಕರೆಗಳು ಬರುತ್ತಿದ್ದವು. 2007ರ ಫೆಬ್ರುವರಿ 21ರಂದು TCI ಹೆಡ್ಜ್‌ ಫಂಡ್‌‌ನಿಂದ (ರಕ್ಷಣಾ ನಿಧಿಯಿಂದ) ಕರೆಯು ಬಂದಿತು. ABN AMROದ ಒಂದು ವಿಲೀನ, ಸ್ವಾಧೀನ ಅಥವಾ ವಿಘಟನೆಗೆ ಸಂಬಂಧಿಸಿದಂತೆ ಸಕ್ರಿಯವಾಗಿ ವಿಚಾರಣೆ ನಡೆಸಬೇಕೆಂದು ಮೇಲ್ವಿಚಾರಣಾ ಮಂಡಳಿಯ ಸಭಾಪತಿಯನ್ನು ಸದರಿ TCI ಹೆಡ್ಜ್‌ ಫಂಡ್‌ ಕೇಳಿತ್ತು ಮತ್ತು ಅಧಾರವಾಗಿರುವ ಸ್ವತ್ತುಗಳ ನಿಜವಾದ ಮೌಲ್ಯವನ್ನು ಪ್ರಸಕ್ತ ಸ್ಟಾಕ್‌ ಬೆಲೆಯು ಪ್ರತಿಬಿಂಬಿಸುತ್ತಿಲ್ಲ ಎಂಬ ಹೇಳಿಕೆಯನ್ನು ಅದು ಈ ಸಂದರ್ಭದಲ್ಲಿ ನೀಡಿತ್ತು. 2007ರ ವಾರ್ಷಿಕ ಷೇರುದಾರರ ಸಭೆಯ ಕಾರ್ಯಸೂಚಿಯಲ್ಲಿ ತನ್ನ ಮನವಿಯನ್ನು ಮಂಡಿಸುವಂತೆ ಸಭಾಪತಿಯನ್ನು TCI ಕೇಳಿಕೊಂಡಿತ್ತು. ಒಂದು ಸಂಭಾವ್ಯ ವಿಲೀನದ ಕುರಿತಾಗಿ ತಾವು ಏಕನಿಷ್ಠ ಮಾತುಕತೆಗಳಲ್ಲಿ ತೊಡಗಿಸಿಕೊಂಡಿರುವುದಾಗಿ ಬಾರ್‌ಕ್ಲೇಸ್‌‌ ಎಂಬ ಬ್ರಿಟಿಷ್‌‌ ಬ್ಯಾಂಕು ಹಾಗೂ ABN AMRO ಎರಡೂ ಸಹ ಮಾರ್ಚ್‌ 20ರಂದು ದೃಢೀಕರಿಸಿದಾಗ, ಘಟನೆಗಳು ತೀವ್ರಗೊಂಡವು.
ಸ್ವಾಧೀನ ಮತ್ತು ವಿಘಟನೆ
RBS ನೇತೃತ್ವದ ಸಮೂಹದಿಂದ ಮಂಡಿಸಲ್ಪಟ್ಟಿದ್ದ ಪ್ರಸ್ತಾವಕ್ಕಿಂತ ಕಡಿಮೆಯಿದ್ದ ಬಾರ್‌ಕ್ಲೇಸ್‌‌ನ ಪ್ರಸ್ತಾವಕ್ಕೆ ಸಂಬಂಧಿಸಿದಂತೆ, ಜುಲೈ 30ರಂದು ABN AMRO ತನ್ನ ಬೆಂಬಲವನ್ನು ಹಿಂತೆಗೆದುಕೊಂಡಿತು. ಅದೇ ವೇಳೆಗೆ, "ಒಂದು ಹಣಕಾಸಿನ ದೃಷ್ಟಿಕೋನದಿಂದ" ಮಂಡಳಿಯು ಶಿಫಾರಸುಮಾಡಲಾಗದ ರೀತಿಯಲ್ಲಿದ್ದ ಬಾರ್‌ಕ್ಲೇಸ್‌‌ ಪ್ರಸ್ತಾವವು AMROದ “ಕಾರ್ಯತಂತ್ರದ ದೃಷ್ಟಿಕೋನ”ಕ್ಕೆ ಹೊಂದಿಕೊಂಡಿತು. RBS, ಫೋರ್ಟಿಸ್‌ ಮತ್ತು ಬ್ಯಾಂಕೊ ಸ್ಯಾಂಟ್ಯಾಂಡರ್‌ ವತಿಯಿಂದ ಮಾಡಲ್ಪಟ್ಟಿದ್ದ 98.3ಶತಕೋಟಿ US$ನಷ್ಟು ಮೌಲ್ಯದ ಸವಾಲುಬೆಲೆಯು, ಬಾರ್‌ಕ್ಲೇಸ್‌‌ನ ಪ್ರಸ್ತಾವಕ್ಕಿಂತ 9.8%ನಷ್ಟು ಹೆಚ್ಚಿನದಾಗಿತ್ತು. ABN AMROಗೆ ಸಂಬಂಧಿಸಿದಂತಿದ್ದ ತನ್ನ ಸವಾಲುಬೆಲೆಯನ್ನು ಅಕ್ಟೋಬರ್ 5ರಂದು ಬಾರ್‌ಕ್ಲೇಸ್‌‌ ಬ್ಯಾಂಕ್‌ ಹಿಂತೆಗೆದುಕೊಂಡಿತು. ಇದರಿಂದಾಗಿ, RBS-ನೇತೃತ್ವದ ಒಕ್ಕೂಟದ ಸವಾಲುಬೆಲೆಯು ಮುಂದುವರಿಯುವುದರ ಕುರಿತಾದ, ಹಾಗೂ ಅದರೊಂದಿಗೆ ABN AMROಗೆ ಸಂಬಂಧಿಸಿದ ಅದರ ಯೋಜಿತ ವಿಘಟನೆಯು ಮುಂದುವರಿಯುವುದರ ಕುರಿತಾದ ಮಾರ್ಗವು ನಿಚ್ಚಳವಾದಂತಾಯಿತು. ಫೋರ್ಟಿಸ್‌ಗೆ ABN AMROದ ಡಚ್‌‌ ಮತ್ತು ಬೆಲ್ಜಿಯಂ ದೇಶದ ಕಾರ್ಯಾಚರಣೆಗಳು ದಕ್ಕಿದರೆ, ಬ್ರೆಜಿಲ್‌‌ನಲ್ಲಿರುವ ಬ್ಯಾಂಕೊ ರಿಯಲ್‌ ಹಾಗೂ ಇಟಲಿಯಲ್ಲಿರುವ ಬ್ಯಾಂಕಾ ಆಂಟೋನ್‌ವೆನೆಟಾ ಇವುಗಳು ಬ್ಯಾಂಕೊ ಸ್ಯಾಂಟ್ಯಾಂಡರ್‌‌ಗೆ ದಕ್ಕಿದವು; ಮತ್ತು ABN AMROದ ಸಗಟು ವಿಭಾಗ ಹಾಗೂ ಏಷ್ಯಾದಲ್ಲಿನದೂ ಸೇರಿದಂತೆ ಇತರೆಲ್ಲಾ ಕಾರ್ಯಾಚರಣೆಗಳು RBSಗೆ ದಕ್ಕಿದವು. ABN AMRO ಮೇಲೆ ನಿಯಂತ್ರಣವನ್ನು ಹೊಂದಲು ಬಯಸುತ್ತಿದ್ದ ರಾಯಲ್‌ ಬ್ಯಾಂಕ್‌ ಆಫ್‌ ಸ್ಕಾಟ್ಲೆಂಡ್ ನೇತೃತ್ವದ RFS ಒಕ್ಕೂಟವು ಅಕ್ಟೋಬರ್‌ 9ರಂದು ತನ್ನ ವಿಜಯವನ್ನು ಔಪಚಾರಿಕವಾಗಿ ಘೋಷಿಸಿತು; ಡಚ್‌‌ ಬ್ಯಾಂಕಿನ ಷೇರುಗಳ ಪೈಕಿ 86 ಪ್ರತಿಶತದಷ್ಟು ಭಾಗವನ್ನು ಪ್ರತಿನಿಧಿಸುತ್ತಿದ್ದ ಷೇರುದಾರರು, RFS ಸಮೂಹದ ವತಿಯಿಂದ ಮಂಡಿಸಲ್ಪಟ್ಟ 70ಶತಕೋಟಿ €ನಷ್ಟು ಮೊತ್ತದ ಪ್ರಸ್ತಾವವನ್ನು ಅನುಮೋದಿಸಿದ ನಂತರ ಈ ಘೋಷಣೆಯು ಹೊರಬಿತ್ತು. ಒಕ್ಕೂಟವು ಔಪಚಾರಿಕ ಹತೋಟಿಯನ್ನು ತೆಗೆದುಕೊಳ್ಳುವುದಕ್ಕೆ ಸಂಬಂಧಿಸಿದಂತಿದ್ದ ಹಾದಿಯನ್ನು, ಈ ಮಟ್ಟದ ಅನುಮೋದನೆಯು ನಿಚ್ಚಳಗೊಳಿಸಿತು. 13 ಶತಕೋಟಿ €ನಷ್ಟು ಮೌಲ್ಯದ ತನ್ನ ಹಕ್ಕುಗಳ ನೀಡಿಕೆಯನ್ನು ಫೋರ್ಟಿಸ್‌ ಸಂಪೂರ್ಣಗೊಳಿಸಿದಾಗ, ಅಕ್ಟೋಬರ್‌ 10ರಂದು ಸಮೂಹವು ತನ್ನ ಪ್ರಸ್ತಾವವನ್ನು ಬೇಷರತ್ತಾಗಿ ಘೋಷಿಸಿತು. ನಗದು ರೂಪದಲ್ಲಿ 35.60 €ನಷ್ಟು ಮೌಲ್ಯವನ್ನು ಒಳಗೊಂಡಿದ್ದು ಪ್ರತಿ ಷೇರಿಗೆ 38 €ನಷ್ಟಿದ್ದ ಸಮೂಹದ ಪ್ರಸ್ತಾವಕ್ಕೆ ಸಂಬಂಧಿಸಿದಂತೆ ಅಗತ್ಯವಾಗಿದ್ದ ಹಣಕಾಸಿನ ನೆರವು, ಈ ರೀತಿಯಾಗಿ ನೆರವೇರಿಸಲ್ಪಟ್ಟಿತು. ಬಾರ್‌ಕ್ಲೇಸ್‌‌ ಪ್ರಸ್ತಾವವನ್ನು ಅತೀವವಾಗಿ ಬೆಂಬಲಿಸಿದ್ದ ABN AMROದ ವ್ಯವಸ್ಥಾಪನಾ ಮಂಡಳಿಯ ಸಭಾಪತಿಯಾದ ರಿಜ್ಕ್‌ಮನ್‌ ಗ್ರೊಯೆನಿಕ್‌, ತನ್ನ ಹುದ್ದೆಯಿಂದ ಕೆಳಗಿಳಿಯಲು ನಿರ್ಧರಿಸಿದ.
RBS
2008ರ ಏಪ್ರಿಲ್‌ 22ರಂದು, ಬ್ರಿಟಿಷ್‌‌ ಸಾಂಸ್ಥಿಕ ಇತಿಹಾಸದಲ್ಲಿಯೇ ಅತಿದೊಡ್ಡದು ಎನಿಸಿಕೊಂಡ ಹಕ್ಕುಗಳ ನೀಡಿಕೆಯನ್ನು RBS ಘೋಷಿಸಿತು; ಕಳಪೆ ಹೂಡಿಕೆಗಳ ಕಾರಣದಿಂದ ಉದ್ಭವಿಸಿದ್ದ 5.9 ಶತಕೋಟಿ £ನಷ್ಟಿದ್ದ ಒಂದು ಮುಖಬೆಲೆ-ತಗ್ಗಿಸುವಿಕೆಯ ಅಂಶವನ್ನು ಸರಿದೂಗಿಸಲೆಂದು ಹೊಸ ಬಂಡವಾಳದ ರೂಪದಲ್ಲಿ 12 ಶತಕೋಟಿ £ನಷ್ಟು ಮೊತ್ತವನ್ನು ಸಂಗ್ರಹಿಸುವ ಹಾಗೂ ABN AMROದ ಖರೀದಿಯ ನಂತರ ತನ್ನ ಮೀಸಲುಗಳನ್ನು ಒತ್ತುಕೊಟ್ಟು ನಿಲ್ಲಿಸುವ ಉದ್ದೇಶವು ಈ ಹಕ್ಕುಗಳ ನೀಡಿಕೆಯ ಹಿಂದೆ ಇತ್ತು. 2008ರ ಅಕ್ಟೋಬರ್‌ 13ರಂದು, ಹಣಕಾಸಿನ ವ್ಯವಸ್ಥೆಯಲ್ಲಿನ ಸಂಕಷ್ಟದ ಸ್ಥಿತಿಯನ್ನು ಪಾರುಮಾಡುವುದಕ್ಕೆ ಸಂಬಂಧಿಸಿದ UK ಸರ್ಕಾರದ ಯೋಜನೆಯೊಂದನ್ನು ಬ್ರಿಟಿಷ್‌‌ ಪ್ರಧಾನಮಂತ್ರಿ ಗೋರ್ಡಾನ್‌ ಬ್ರೌನ್‌ ಘೋಷಿಸಿದ. ಹಣಕಾಸಿನ ವಲಯದ ಕುಸಿತವನ್ನು ತಪ್ಪಿಸುವ ದೃಷ್ಟಿಯಿಂದ, ರಾಯಲ್‌ ಬ್ಯಾಂಕ್‌ ಆಫ್‌ ಸ್ಕಾಟ್ಲೆಂಡ್‌ ಗ್ರೂಪ್‌ ಪಿಎಲ್‌ಸಿ, ಲಾಯ್ಡ್ಸ್‌ TSB ಮತ್ತು HBOS ಪಿಎಲ್‌ಸಿ ಇವುಗಳಿಗೆ 37 ಶತಕೋಟಿ £ನಷ್ಟು ಮೊತ್ತದ (64 ಶತಕೋಟಿ $, 47 ಶತಕೋಟಿ €) ಒಂದು ಹೊಸ ಬಂಡವಾಳವನ್ನು ಸರ್ಕಾರಿ ಖಜಾನೆಯು ತುಂಬಿಸುತ್ತದೆ ಎಂಬುದೇ ಈ ಯೋಜನೆಯಾಗಿತ್ತು. RBSನಲ್ಲಿನ ಸರ್ಕಾರದ ಒಟ್ಟು ಮಾಲೀಕತ್ವವು 58%ನಷ್ಟು ಪ್ರಮಾಣಕ್ಕೆ ತಲುಪಲು ಇದು ಕಾರಣವಾಯಿತು. ಈ ರಕ್ಷಣೆಯ ಒಂದು ಪರಿಣಾಮವಾಗಿ, ಸಮೂಹದ ಮುಖ್ಯ ಕಾರ್ಯನಿರ್ವಹಣಾಧಿಕಾರಿಯಾದ ಸರ್‌ ಫ್ರೆಡ್‌ ಗುಡ್‌ವಿನ್‌ ತನ್ನ ರಾಜೀನಾಮೆಯನ್ನು ಸಲ್ಲಿಸಿದ, ಮತ್ತು ಅದು ಸಕಾಲದಲ್ಲಿ ಅನುಮೋದಿಸಲ್ಪಟ್ಟಿತು. 28 ಶತಕೋಟಿ £ನಷ್ಟು ನಷ್ಟವನ್ನು RBS ಅನುಭವಿಸಿದ್ದು, ಅದರ ಪೈಕಿ 20 ಶತಕೋಟಿ £ನಷ್ಟು ಭಾಗವು ABN AMROದ ಕಾರಣದಿಂದಾಗಿ ಉಂಟಾಗಿದೆ ಎಂಬುದಾಗಿ 2009ರ ಜನವರಿಯಲ್ಲಿ ಘೋಷಿಸಲಾಯಿತು. ಅದೇ ವೇಳೆಗೆ, ಸರ್ಕಾರವು ತನ್ನ ಆದ್ಯತಾ ಷೇರುಗಳನ್ನು ಸಾಮಾನ್ಯ ಷೇರುಗಳಾಗಿ ಪರಿವರ್ತಿಸಿತು; ಇದರಿಂದಾಗಿ RBSನಲ್ಲಿನ ಅದರ ಮಾಲೀಕತ್ವದ ಪ್ರಮಾಣವು 70%ನಷ್ಟು ಆಯಿತು.
ಫೋರ್ಟಿಸ್‌
ABN AMRO ವ್ಯವಹಾರವು ಫೋರ್ಟಿಸ್‌ನ ಬಂಡವಾಳವನ್ನು ಬರಿದುಗೊಳಿಸಿದ ನಂತರ, 2008ರ ಜುಲೈ 11ರಂದು ಫೋರ್ಟಿಸ್‌ನ CEO ಜೀನ್‌ ವೊಟ್ರಾನ್‌ ತನ್ನ ಹುದ್ದೆಯಿಂದ ಕೆಳಗಿಳಿದ. ಫೋರ್ಟಿಸ್‌ನ ಸ್ಟಾಕ್‌ ಮೌಲ್ಯದಿಂದ ಪ್ರತಿಬಿಂಬಿಸಲ್ಪಟ್ಟಂತೆ ಆ ಸಮಯದಲ್ಲಿನ ಅದರ ಒಟ್ಟು ಮೌಲ್ಯವು, ಸ್ವಾಧೀನಕ್ಕೆ ಮುಂಚಿತವಾಗಿ ಅದು ಹೊಂದಿದ್ದ ಮೌಲ್ಯದ ಮೂರನೇ ಒಂದರಷ್ಟಿತ್ತು, ಮತ್ತು ಕೇವಲ ABN AMROದ ಬೆನೆಲಕ್ಸ್‌‌ ಕಾರ್ಯಚಟುವಟಿಕೆಗಳಿಗೆ (ಆರ್ಥಿಕ ವ್ಯವಹಾರದ ಸೌಲಭ್ಯಕ್ಕಾಗಿರುವ ಬೆಲ್ಜಿಯಂ, ನೆದರ್ಲೆಂಡ್ಸ್‌ ಮತ್ತು ಲಕ್ಸಂಬರ್ಗ್‌ ದೇಶಗಳ ಪ್ರಾದೇಶಿಕ ಆರ್ಥಿಕ ಒಕ್ಕೂಟ) ಸಂಬಂಧಿಸಿದಂತೆ ಅದು ಪಾವತಿಸಿದ್ದ ಮೌಲ್ಯಕ್ಕಿಂತ ಸ್ವಲ್ಪವೇ ಕೆಳಗಿತ್ತು. RFS ಹೋಲ್ಡಿಂಗ್ಸ್‌‌ನಲ್ಲಿರುವ ತನ್ನ ಪಾಲನ್ನು ಮಾರಾಟಮಾಡಲು ತಾನು ಆಶಿಸಿಸುವುದಾಗಿ 2008ರ ಸೆಪ್ಟೆಂಬರ್‌ನಲ್ಲಿ ಫೋರ್ಟಿಸ್‌ ಘೋಷಿಸಿತು; ಫೋರ್ಟಿಸ್‌ಗೆ ಇನ್ನೂ ವರ್ಗಾಯಿಸಲ್ಪಡದಿದ್ದ ಎಲ್ಲಾ ಕಾರ್ಯಚಟುವಟಿಕೆಗಳನ್ನೂ (ಅಂದರೆ, ಸ್ವತ್ತು ನಿರ್ವಹಣೆಯ (ಅಸೆಟ್‌ ಮ್ಯಾನೇಜ್‌ಮೆಂಟ್‌) ವಿಭಾಗವನ್ನು ಹೊರತುಪಡಿಸಿದ ಎಲ್ಲವನ್ನೂ) RFS ಹೋಲ್ಡಿಂಗ್ಸ್‌‌ ಒಳಗೊಂಡಿತ್ತು.
ಫೈಸಲಾತಿಗಳು ಮತ್ತು ಮರುನಾಮಕರಣ
ಗೋಲ್ಡ್‌ಮನ್‌ ಸ್ಯಾಕ್ಸ್‌, ಆಲ್ಪ್‌ಇನ್ವೆಸ್ಟ್‌ ಪಾರ್ಟ್‌ನರ್ಸ್‌ ಮತ್ತು CPP ಇವುಗಳಿಂದ ರೂಪಿಸಲ್ಪಟ್ಟಿರುವ ಒಂದು ಒಕ್ಕೂಟಕ್ಕೆ, AAC ಕ್ಯಾಪಿಟಲ್‌ ಪಾರ್ಟ್‌ನರ್ಸ್‌‌‌‌ನಿಂದ ನಿರ್ವಹಿಸಲ್ಪಟ್ಟ 32 ಐರೋಪ್ಯ ಕಂಪನಿಗಳಲ್ಲಿನ ಖಾಸಗಿ ಇಕ್ವಿಟಿ ಹಿತಾಸಕ್ತಿಗಳ ಒಂದು ಉತ್ಪನ್ನಶ್ರೇಣಿಯನ್ನು 2008ರಲ್ಲಿ RFS ಹೋಲ್ಡಿಂಗ್ಸ್‌‌ ಮಾರಾಟ ಮಾಡಿತು; 1.5 ಶತಕೋಟಿ $ನಷ್ಟು ಮೌಲ್ಯದ ಈ ಮಾರಾಟ ವ್ಯವಹಾರವು ಖಾಸಗಿ ಇಕ್ವಿಟಿ ದ್ವಿತೀಯಕ ಮಾರುಕಟ್ಟೆಯ ವ್ಯವಹಾರ ನಿರ್ವಹಣೆಯೊಂದರ ಮೂಲಕ ನಡೆಯಿತು. 2009ರ ಸೆಪ್ಟೆಂಬರ್‌‌ನಲ್ಲಿ, ಆಸ್ಟ್ರೇಲಿಯಾಾದಲ್ಲಿನ ಮಾರ್ಗಾನ್ಸ್‌ ಷೇರು-ನಿರ್ವಹಣಾ ವ್ಯವಹಾರವನ್ನು RBS ಮಾರ್ಗಾನ್ಸ್‌ ಎಂಬುದಾಗಿ RBS ಮರುಬ್ರಾಂಡ್‌ ಮಾಡಿತು. ಇದಾದ ನಂತರ, ABN AMROದ ಆಸ್ಟ್ರೇಲಿಯಾ ಘಟಕವನ್ನು RBS ಆಸ್ಟ್ರೇಲಿಯಾ ಎಂಬುದಾಗಿ ಅದೇ ವರ್ಷದ ಮಾರ್ಚ್‌ನಲ್ಲಿ ಮರು-ಬ್ರಾಂಡ್‌ ಮಾಡಲಾಯಿತು. ಭಾರತ ಮತ್ತು ಯುನೈಟೆಡ್‌ ಅರಬ್‌ ಎಮಿರೇಟ್ಸ್‌‌‌ನಲ್ಲಿ ತಾನು ವಶಮಾಡಿಕೊಂಡ ವ್ಯವಹಾರದ-ಅಸ್ತಿತ್ವಗಳ ಶಾಖೆಗಳಿಗೆ, ತನ್ನ ಹೆಸರಿನ ಅಡಿಯಲ್ಲಿ ಮರುಬ್ರಾಂಡ್‌ ಮಾಡಲಾಗುವುದು ಎಂಬುದಾಗಿ 2010ರ ಫೆಬ್ರುವರಿ 10ರಂದು RBS ಘೋಷಿಸಿತು. . 1.8 ಶತಕೋಟಿ $ನಷ್ಟು ಮೊತ್ತಕ್ಕೆ ರಾಯಲ್‌ ಬ್ಯಾಂಕ್‌ ಆಫ್‌ ಸ್ಕಾಟ್ಲೆಂಡ್‌ನ ಭಾರತೀಯ ಚಿಲ್ಲರೆ ಮತ್ತು ವಾಣಿಜ್ಯ ಬ್ಯಾಂಕಿಂಗ್‌‌ ವ್ಯವಹಾರದ-ಅಸ್ತಿತ್ವಗಳನ್ನು ತಾನು ಖರೀದಿಸುವುದಾಗಿ HSBC ಹೋಲ್ಡಿಂಗ್ಸ್‌ ಹೇಳಿಕೊಂಡಿತು.
ಡಚ್‌‌ ಸರ್ಕಾರದ ಮಾಲೀಕತ್ವ
2008ರ ಹಣಕಾಸಿನ ಬಿಕ್ಕಟ್ಟಿನ ಸಂದರ್ಭದಲ್ಲಿ, ಫೋರ್ಟಿಸ್‌ ಕಾರ್ಯಾಚರಣೆಗಳಲ್ಲಿ ಸಮಸ್ಯೆಗಳು ಮುಂದುವರಿಯುತ್ತಿರುವುದನ್ನು ಕಂಡ ಡಚ್‌‌ ಸರ್ಕಾರವು, ನೆದರ್ಲೆಂಡ್ಸ್‌ನಲ್ಲಿರುವ ಫೋರ್ಟಿಸ್‌ನ ಎಲ್ಲಾ ಕಾರ್ಯಾಚರಣೆಗಳನ್ನೂ (16.8ಶತಕೋಟಿ €ನಷ್ಟು ಮೊತ್ತಕ್ಕೆ) ತನ್ನ ಸಂಪೂರ್ಣ ಹತೋಟಿಗೆ ತೆಗೆದುಕೊಳ್ಳಲು ಬಯಸಿತು; ಫೋರ್ಟಿಸ್‌ಗೆ ಆಗ ಸೇರಿಕೊಂಡಿದ್ದ ABN-AMROದ ಭಾಗಗಳೂ ಸಹ ನೆದರ್ಲೆಂಡ್ಸ್‌ನಲ್ಲಿರುವ ಫೋರ್ಟಿಸ್‌ನ ಕಾರ್ಯಾಚರಣೆಗಳಲ್ಲಿ ಸೇರಿದ್ದವು. ಬ್ಯಾಂಕು ಸರ್ಕಾರಿ ಮಾಲೀಕತ್ವದಲ್ಲಿ ಇರುವಂತೆಯೇ, ಡಚ್‌‌ ಫೋರ್ಟಿಸ್‌ ಮತ್ತು ABN AMRO ಭಾಗಗಳ ವಿಲೀನವು ಮುಂದುವರಿಯುವುದಾಗಿ ಡಚ್‌‌ ಸರ್ಕಾರ ಮತ್ತು ಡೆ ನೆಡೆರ್ಲೆಂಡ್‌ಷ್‌ ಬ್ಯಾಂಕ್‌ ಅಧ್ಯಕ್ಷ ಘೋಷಿಸಿದ್ದಾರೆ. ತೊಂದರೆಗೊಳಗಾದ ಹಣಕಾಸಿನ ಸೇವೆಗಳ ಸಮೂಹದ ಹಂಚಿಕೊಳ್ಳುವಿಕೆಯನ್ನು ನಿರ್ವಹಿಸುವುದಕ್ಕೆ ಸಂಬಂಧಿಸಿದಂತೆ, ಬೆಲ್ಜಿಯಂ ಸರ್ಕಾರದ ವಿರುದ್ಧ ಬೆಲ್ಜಿಯಂ-ಮೂಲದ ಫೋರ್ಟಿಸ್‌ನಲ್ಲಿರುವ ಷೇರುದಾರರು ಒಂದು ಕಾನೂನು ದಾವೆಯನ್ನು ಹೂಡಲು ಯೋಜಿಸಿದ್ದಾರೆ ಮತ್ತು ಡಚ್‌‌ ಸರ್ಕಾರದ ವಿರುದ್ಧ ಒಂದು ಪ್ರಕರಣವನ್ನು ದಾಖಲಿಸುವುದೂ ಅವರ ಪರಿಗಣನೆಯಲ್ಲಿದೆ ಎಂಬುದಾಗಿ 2009ರ ಜನವರಿಯಲ್ಲಿ ವರದಿಯಾಯಿತು. ಕಾನೂನು ದಾವೆಯ ಆರಂಭಿಕ ಫಲಿತಾಂಶವು ಡಚ್‌‌ ಸರ್ಕಾರದ ಪರವಾಗಿದೆ. ಡಚ್‌‌ ಸರ್ಕಾರದಿಂದ ಸ್ವಾಧೀನಪಡಿಸಿಕೊಳ್ಳಲ್ಪಟ್ಟ ABN AMROದ ವ್ಯವಹಾರದ-ಅಸ್ತಿತ್ವಗಳು 2010ರ ಫೆಬ್ರುವರಿ 9ರಂದು, RBS ಸ್ವಾಧೀನಪಡಿಸಿಕೊಂಡ ವ್ಯವಹಾರದ-ಅಸ್ತಿತ್ವಗಳಿಂದ ಕಾನೂನುಬದ್ಧವಾಗಿ ವಿಲೀನದ ರದ್ದತಿಗೊಳಗಾದವು. ಇದು ABN AMRO ಹೋಲ್ಡಿಂಗ್ಸ್‌ನ ಒಳಗಡೆಯೇ ಎರಡು ಪ್ರತ್ಯೇಕ ಬ್ಯಾಂಕುಗಳನ್ನು ಸೃಷ್ಟಿಸಿತು. ಅವುಗಳೆಂದರೆ: ದಿ ರಾಯಲ್‌ ಬ್ಯಾಂಕ್‌ ಆಫ್‌ ಸ್ಕಾಟ್ಲೆಂಡ್‌ ಮತ್ತು ABN AMRO ಬ್ಯಾಂಕು ಎಂದು ಹೆಸರಿಸಲ್ಪಟ್ಟ ಒಂದು ಹೊಸ ಅಸ್ತಿತ್ವ; ಈ ಎರಡೂ ಸಹ ಡಚ್‌‌ ಸೆಂಟ್ರಲ್‌ ಬ್ಯಾಂಕ್‌ನಿಂದ ಪ್ರತ್ಯೇಕವಾಗಿ ಪರವಾನಗಿ ಪಡೆದವು.
ಗೋಲ್ಡ್‌ಮನ್‌ ಸ್ಯಾಕ್ಸ್‌ SEC ಕಾನೂನು ದಾವೆ
ಗೋಲ್ಡ್‌ಮನ್‌ ಸ್ಯಾಕ್ಸ್‌ ಮತ್ತು ಗೋಲ್ಡ್‌ಮನ್‌ನ CDO ವ್ಯಾಪಾರಿಗಳ ಪೈಕಿ ಒಂದರ ವಿರುದ್ಧ 2010ರ ಏಪ್ರಿಲ್‌ 16ರಂದು ABN ಆಮ್ರೊ ದಾವೆ ಹೂಡಿದಾಗ, SECನಿಂದ ಮಾಡಲ್ಪಟ್ಟ ನ್ಯಾಯಾಲಯ ಸಲ್ಲಿಕೆಗಳಲ್ಲಿ ABN ಆಮ್ರೊ ಹೆಸರು ಉಲ್ಲೇಖಿಸಲ್ಪಟ್ಟಿತು. ಗೋಲ್ಡ್‌ಮನ್‌ ಸೃಷ್ಟಿಸುತ್ತಿದ್ದ CDOನ ವಿಧಿಬದ್ಧವಾದ ಪತ್ರಗಳಿಗೆ ಸಂಬಂಧಿಸಿದಂತೆ ABN ಆಮ್ರೊ ಅದರ ತಪ್ಪುಬದಿಯಲ್ಲಿತ್ತು ಎಂಬುದು SEC ಆರೋಪವಾಗಿದೆ. ಅಷ್ಟೇ ಅಲ್ಲ, ABN ಆಮ್ರೊ ಖರೀದಿಸುತ್ತಿದ್ದ CDOಗಳು ಒಂದು ಮೂರನೇ ಪಕ್ಷದಿಂದ ಒಟ್ಟುಗೂಡಿಸಲ್ಪಟ್ಟಿರಲಿಲ್ಲ, ಆದರೆ ಅದರ ಬದಲಿಗೆ CDS ವ್ಯವಹಾರ ನಿರ್ವಹಣೆಯಲ್ಲಿನ ಒಂದು ಎದುರುಪಕ್ಷವಾಗಿದ್ದ ಹೆಡ್ಜ್‌ ಫಂಡ್‌ ಒಂದರ ಮಾರ್ಗದರ್ಶನದ ಮೂಲಕ ಅದು ನಡೆದಿದೆ ಎಂಬುದನ್ನು ಹೊರಗೆಡಹುವಲ್ಲಿ ವಿಫಲಗೊಳ್ಳುವ ಮೂಲಕ, IKB (ಒಂದು ಜರ್ಮನ್‌ ಬ್ಯಾಂಕು) ಮತ್ತು ABN-Amro ಈ ಎರಡಕ್ಕೂ ಗೋಲ್ಡ್‌ಮನ್‌ ಮೋಸಗೊಳಿಸಿದೆ ಎಂಬುದೂ ಸಹ SEC ಆರೋಪವಾಗಿದೆ. ಪಾಲ್‌ಸನ್‌ & ಕೊ ಎಂಬ ಹೆಸರಿನ ಈ ಹೆಡ್ಜ್‌ ಫಂಡ್‌, ಕರ್ತವ್ಯಲೋಪದ ಸನ್ನಿವೇಶದಲ್ಲಿ ಮಹತ್ತರವಾದ ಹಣಕಾಸಿನ ಪ್ರಯೋಜನವನ್ನು ಪಡೆದುಕೊಳ್ಳಲೆಂದು ನಿಂತಿತ್ತು.
ಬ್ಯಾಂಕಿನ ಕಾರ್ಯಾಚರಣೆಗಳು
ABN AMRO ಬ್ಯಾಂಕ್‌ 15 ದೇಶಗಳಲ್ಲಿ ಕಚೇರಿಗಳನ್ನು ಹೊಂದಿದೆಯಾದರೂ, ಅದರ 32,000 ಉದ್ಯೋಗಿಗಳ ಪೈಕಿ ಹೆಚ್ಚೂಕಡಿಮೆ 5,000ದಷ್ಟು ಮಂದಿ ನೆದರ್ಲೆಂಡ್ಸ್‌‌‌ನಲ್ಲಿ ಕಾರ್ಯನಿರ್ವಹಿಸುತ್ತಿದ್ದಾರೆ. 14 ದೇಶಗಳಲ್ಲಿನ ಉನ್ನತ-ನಿವ್ವಳ-ಯೋಗ್ಯ ಗಿರಾಕಿಗಳ ಮೇಲೆ ಗಮನ ಹರಿಸುತ್ತಿರುವ ಒಂದು ಖಾಸಗಿ ಬ್ಯಾಂಕು ಹಾಗೂ ವಿಶೇಷತೆಯ ಮಾರುಕಟ್ಟೆಗಳಲ್ಲಿನ ಒಂದು ಪಾತ್ರಧಾರನಾಗಿ ಕಾರ್ಯನಿರ್ವಹಿಸುತ್ತಿರುವ ಒಂದು ವಾಣಿಜ್ಯ ಮತ್ತು ವ್ಯಾಪಾರೀ ಬ್ಯಾಂಕಿಂಗ್‌‌ ಕಾರ್ಯಾಚರಣೆಯು ಇದರ ವ್ಯವಹಾರದ-ಅಸ್ತಿತ್ವಗಳಲ್ಲಿ ಸೇರಿಕೊಂಡಿವೆ; ಸದರಿ ವಿಶೇಷತೆಯ ಮಾರುಕಟ್ಟೆಗಳಲ್ಲಿ, ಶಕ್ತಿ (ಇಂಧನ), ವ್ಯಾಪಾರಿ ಸರಕುಗಳು ಮತ್ತು ಸಾರಿಗೆಯಂಥ ವಲಯಗಳು ಮಾತ್ರವೇ ಅಲ್ಗದೇ, ದಳ್ಳಾಳಿಕೆ, ವಿನಿಮಯ & ಸುಫರ್ದು ಇವೇ ಮೊದಲಾದ ವಲಯಗಳೂ ಸೇರಿವೆ ಎಂಬುದು ಗಮನಾರ್ಹ ಸಂಗತಿ.
ಹಳೆಯ ವಿದ್ಯಾರ್ಥಿಗಳು
ABN AMROದ ಹಿಂದಿನ ಉದ್ಯೋಗಿಗಳು:
ಹೆಸರು ಬಳಕೆ ಮತ್ತು ಕಾಗುಣಿತ
ಎಲ್ಲವೂ ದಪ್ಪಕ್ಷರಗಳಲ್ಲಿರುವಂತೆ ABN AMRO ಎಂಬುದಾಗಿ ಬ್ಯಾಂಕು ಸ್ವತಃ ತನ್ನನ್ನು ಉಲ್ಲೇಖಿಸಿಕೊಳ್ಳುತ್ತದೆ; ತನಗೆ ಜನ್ಮಕೊಟ್ಟಿರುವ ಎರಡು ಬ್ಯಾಂಕುಗಳಾದ ಆಲ್ಜಿಮೀನ್‌ ಬ್ಯಾಂಕ್‌ ನೆಡೆರ್ಲೆಂಡ್‌ ಮತ್ತು ಆಮ್‌ಸ್ಟರ್‌ಡ್ಯಾಮ್‌‌ ಅಂಡ್‌ ರೋಟರ್‌ಡ್ಯಾಮ್‌ ಬ್ಯಾಂಕ್‌‌ ಇವುಗಳ ಹೆಸರುಗಳ ಒಂದು ಪ್ರಥಮಾಕ್ಷರಿಯನ್ನು ಇದು ಆಧರಿಸಿದೆ. ಎರಡನೇ ನಿದರ್ಶನದಲ್ಲಿ, ಪ್ರತಿಯೊಂದರ ಪಟ್ಟಣದ ಮೊದಲ ಎರಡು ಅಕ್ಷರಗಳು AMROವನ್ನು ರೂಪಿಸುತ್ತವೆ. ಆದಾಗ್ಯೂ, 'ABN'ನ ಪ್ರತಿ ಅಕ್ಷರವೂ ಪ್ರತ್ಯೇಕವಾಗಿ ಹೇಳಲ್ಪಡುವಂತೆ ಮತ್ತು 'Amro' ಎಂಬುದು ಒಂದು ಪದವಾಗಿರುವಂತೆ ಇದನ್ನು ಉಚ್ಚರಿಸಲಾಗುತ್ತದೆ; ಈ ಕಾರಣಕ್ಕಾಗಿಯೇ ಕೆಲವೊಂದು ಸುದ್ದಿ ಮಾಧ್ಯಮಗಳು ಇದರ ಹೆಸರಿನ ಕಾಗುಣಿತವನ್ನು 'ABN ಆಮ್ರೊ' ಎಂಬ ರೀತಿಯಲ್ಲಿ ಬರೆಯುತ್ತವೆ/ಹೇಳುತ್ತವೆ. ಬ್ಯಾಂಕಿನ ಕುರಿತಾದ ಲಿಖಿತ ಪಠ್ಯದಲ್ಲಿ ಎರಡೂ ಆವೃತ್ತಿಗಳನ್ನು ಬಳಸಲಾಗಿದೆಯಾದರೂ, ಕೇವಲ ದಪ್ಪಕ್ಷರಗಳ ಆವೃತ್ತಿಯನ್ನು ಬ್ಯಾಂಕು ಸ್ವತಃ ಬಳಸುತ್ತದೆ. ಮೌಖಿಕ ಸಂಭಾಷಣೆಗಳಲ್ಲಿ ಈ ಬ್ಯಾಂಕು ಕೆಲವೊಮ್ಮೆ ಕೇವಲ ABN ಬ್ಯಾಂಕ್‌ ಎಂದಷ್ಟೇ ಉಲ್ಲೇಖಿಸಲ್ಪಡುತ್ತದೆ.
ಲಾಂಛನ ಮತ್ತು ಶೈಲಿ
ಹಸಿರು ಮತ್ತು ಹಳದಿ ಗುರಾಣಿ ಲಾಂಛನವನ್ನು ಲ್ಯಾಂಡರ್‌ ಅಸೋಸಿಯೇಟ್ಸ್‌ ಎಂಬ ವಿನ್ಯಾಸಗೃಹವು ABN AMROಗಾಗಿ 1991ರಲ್ಲಿ ವಿನ್ಯಾಸಗೊಳಿಸಿತು. ಈ ಬ್ಯಾಂಕು ಹಾಗೂ ಅದರ ಎಲ್ಲಾ ಅಂಗಸಂಸ್ಥೆಗಳಿಗೆ ಸಂಬಂಧಿಸಿದಂತೆ ಈ ವಿನ್ಯಾಸವು ಒಂದು ಬ್ರಾಂಡ್‌ ಆಗಿ ಉಪಯೋಗಿಸಲ್ಪಡುತ್ತಿದೆ.
ಬಾಹ್ಯ ಕೊಂಡಿಗಳು
ವರ್ಗ:ನೆದರ್ಲೆಂಡ್ಸ್‌ನ ಬ್ಯಾಂಕುಗಳು ವರ್ಗ:ನೆದರ್ಲೆಂಡ್ಸ್‌ನಲ್ಲಿ ಪ್ರಧಾನ ಕಾರ್ಯಾಲಯವನ್ನು ಹೊಂದಿರುವ ಬಹುರಾಷ್ಟ್ರೀಯ ಕಂಪನಿಗಳು ವರ್ಗ:ಲಂಡನ್ ಸ್ಟಾಕ್ ವಿನಿಮಯ ಕೇಂದ್ರದಲ್ಲಿ ಹಿಂದೆ ಪಟ್ಟೀಕರಿಸಲ್ಪಟ್ಟಿದ್ದ ಕಂಪನಿಗಳು ವರ್ಗ:ನೆದರ್ಲೆಂಡ್ಸ್‌ನ ಗತಿಸಿದ ಕಂಪನಿಗಳು ವರ್ಗ:1991ರಲ್ಲಿ ಸ್ಥಾಪಿತವಾದ ಬ್ಯಾಂಕುಗಳು ವರ್ಗ:ಗ್ರುಪೊ ಸ್ಯಾಂಟ್ಯಾಂಡರ್‌ ವರ್ಗ:ರಾಯಲ್‌ ಬ್ಯಾಂಕ್‌ ಆಫ್‌ ಸ್ಕಾಟ್ಲೆಂಡ್‌ ಗ್ರೂಪ್‌ ವರ್ಗ:ABN AMRO
ವಿಶ್ವರೂಪದರ್ಶನಯೋಗಃ
ಅರ್ಜುನ ಉವಾಚ: ಮದನುಗ್ರಹಾಯ ಪರಮಂ ಗುಹ್ಯಮಧ್ಯಾತ್ಮ ಸಂಜ್ಞಿತಮ್ । ಯತ್ತ್ವಯೋಕ್ತಂ ವಚಸ್ತೇನ ಮೋಹೋsಯಂ ವಿಗತೋ ಮಮ ।।೧।। ಅರ್ಜುನನು ಹೀಗೆಂದನು: ನನ್ನನ್ನು ಅನುಗ್ರಹಿಸುವುದಕ್ಕಾಗಿ ನಿರತಿಶಯವಾದ, ಅತ್ಯಂತ ರಹಸ್ಯವಾದ(ಗುಹ್ಯಂ) ಅಧ್ಯಾತ್ಮವಿಷಯವನ್ನು ಹೇಳಿದೆಯಷ್ಟೆ. ಅದರಿಂದ ನನ್ನ ಮೋಹವು ತೊಲಗಿತು. ಇಲ್ಲಿರುವ ಅಧ್ಯಾತ್ಮಶಬ್ದದಲ್ಲಿ ಆತ್ಮನೆಂದರೆ ಚೈತನ್ಯರೂಪನಾದ ಆತ್ಮನೇ, ದೇಹವಲ್ಲ. ಆತ್ಮ-ಅನಾತ್ಮಗಳನ್ನು ವಿಂಗಡಿಸಿ ತಿಳಿದುಕೊಳ್ಳದ್ದರಿಂದ ಉಂಟಾದ ಆತ್ಮವಿಷಯಕ ಭ್ರಾಂತಿಯೇ ಮೋಹ.
ಭವಾಪ್ಯಯೌ ಹಿ ಭೂತಾನಾಂ ಶ್ರುತೌ ವಿಸ್ತರಶೋ ಮಯಾ । ತ್ವತ್ತಃ ಕಮಲಪತ್ರಾಕ್ಷ ಮಾಹಾತ್ಮ್ಯಮಪಿ ಚಾವ್ಯಯಮ್ ।।೨।।
ಹೇ ಕಮಲಪತ್ರಾಕ್ಷ, ಈ ಭೂತವಸ್ತುಗಳ ಹುಟ್ಟು-ನಾಶಗಳನ್ನು(ಭವಾಪ್ಯಯೌ) ವಿಸ್ತಾರವಾಗಿ ನಿನ್ನಿಂದ ಕೇಳಿದೆನು. ಶಾಶ್ವತವಾದ ನಿನ್ನ ಮಹಿಮೆಯನ್ನು ಕೇಳಿದ್ದಾಯಿತು.
ಏವಮೇತದ್ಯಥಾತ್ಥ ತ್ವಮಾತ್ಮಾನಂ ಪರಮೇಶ್ವರ । ದ್ರಷ್ಟುಮಿಚ್ಛಾಮಿ ತೇ ರೂಪಮೈಶ್ವರಂ ಪುರುಷೋತ್ತಮ ।।೩।।
ಪರಮೇಶ್ವರ, ನೀನು ಯಾವ ಪ್ರಕಾರ ಹೇಳುತ್ತಿದ್ದೀಯೋ ಅದೆಲ್ಲವೂ ಹಾಗೆಯೇ ಇದೆಯೆಂಬುದು ನಿಶ್ಚಯ. ಹೇ ಪುರುಷೋತ್ತಮ, ನಿನ್ನ ಈಶ್ವರೀಯರೂಪವನ್ನು ನೋಡಬೇಕೆಂದು ನನಗೆ ಬಯಕೆಯಾಗಿದೆ.
ಮನ್ಯಸೇ ಯದಿ ತಚ್ಛಕ್ಯಂ ಮಯಾ ದ್ರಷ್ಟುಮಿತಿ ಪ್ರಭೋ । ಯೋಗೇಶ್ವರ ತತೋ ಮೇ ತ್ವಂ ದರ್ಶಯಾತ್ಮಾನಮವ್ಯಯಮ್ ।।೪।।
ಹೇ ಸ್ವಾಮಿ, ಆ ರೂಪವನ್ನು ನೋಡಲು ನನಗೆ ಸಾಧ್ಯವೆಂದು ನೀನು ಭಾವಿಸುವುದಾದರೆ, ಯೋಗೇಶ್ವರ, ಅವ್ಯಯವಾದ ನಿನ್ನ ಈ ರೂಪವನ್ನು ನನಗೆ ತೋರಿಸು. ಶ್ರೀ ಭಗವಾನುವಾಚ ಪಶ್ಯ ಮೇ ಪಾರ್ಥ ರೂಪಾಣಿ ಶತಶೋsಥ ಸಹಸ್ರಶಃ । ನಾನಾವಿಧಾನಿ ದಿವ್ಯಾನಿ ನಾನಾವರ್ಣಾಕೃತೀನಿ ಚ ।।೫।।
ಭಗವಂತನು ಇಂತೆಂದನು - ಹಾಗಾದರೆ, ಅರ್ಜುನ, ನಾನಾ ಪ್ರಕಾರವಾಗಿಯೂ ನಾನಾವರ್ಣಗಳಿಂದಲೂ ಆಕಾರಗಳಿಂದಲೂ ಕೂಡಿದ, ನನ್ನ ನೂರಾರು ಸಾವಿರಾರು ದಿವ್ಯರೂಪಗಳನ್ನು ನೋಡು!
ಪಶ್ಯಾದಿತ್ಯಾನ್ವಸೂನ್ ರುದ್ರಾನಶ್ವಿನೌ ಮರುತಸ್ತಥಾ । ಬಹೂನ್ಯದೃಷ್ಟಪೂರ್ವಾಣಿ ಪಶ್ಯಾಶ್ಚರ್ಯಾಣಿ ಭಾರತ ।।೬।।
ಭರತಕುಲೋದ್ಭವ, ಆದಿತ್ಯರನ್ನೂ ವಸುಗಳನ್ನೂ ರುದ್ರರನ್ನೂ ಅಶ್ವಿನಿದೇವತೆಗಳನ್ನೂ ಮರುತಗಳನ್ನೂ ನೋಡು ಮತ್ತು ಯಾರೂ ಹಿಂದೆಂದೂ ಕಾಣದಿರುವ ವಿಪುಲವಾದ ಅದ್ಭುತಗಳನ್ನೂ ನೋಡು. ದ್ವಾದಶ ಆದಿತ್ಯರು, ಅಷ್ಟ ವಸುಗಳು, ಏಕಾದಶ ರುದ್ರರು, ಇಬ್ಬರು ಅಶ್ವಿನೀ ದೇವತೆಗಳು, ನಲವತ್ತೊಂಬತ್ತು ಮರುತ್ಗಳು.
ಇಹೈಕಸ್ಥಂ ಜಗತ್ ಕೃತ್ಸ್ನಂ ಪಶ್ಯಾದ್ಯ ಸಚರಾಚರಮ್ । ಮಮ ದೇಹೇ ಗುಡಾಕೇಶ ಯಚ್ಚಾನ್ಯದ್ದ್ರಷ್ಟುಮಿಚ್ಛಸಿ ।।೭।।
ಗುಡಾಕೇಶ - ಅರ್ಜುನ, ಚರಾಚರಾತ್ಮಕವಾದ ಸಕಲಪ್ರಪಂಚವೂ ಒಂದೇ ಕಡೆಯಲ್ಲಿರುವುದನ್ನು(ಏಕಸ್ಥಮ್) ನನ್ನ ದೇಹದಲ್ಲಿ ನೋಡು. ಅಲ್ಲದೆ ಇನ್ನೇನನ್ನು ನೋಡಬೇಕೆಂದು ಬಯಸುವೆಯೋ ಯುದ್ದದಲ್ಲಿ ನಾವು ಜಯಿಸಿತ್ತೇವೋ ಅಥವಾ ಅವರೇ ಜಯಿಸುತ್ತಾರೋ ಎಂಬ ಶಂಕೆಯನ್ನು ತೆಗೆದಿದ್ದೆಯಲ್ಲ, ಆ ಭವಷ್ಯತ್ತನ್ನೂ ನೋಡು!
ನ ತು ಮಾಂ ಶಕ್ಯಸೇ ದ್ರಷ್ಟುಮನೇನೈವ ಸ್ವಚಕ್ಷುಷಾ । ದಿವ್ಯಂ ದದಾಮಿ ತೇ ಚಕ್ಷುಃ ಪಶ್ಯ ಮೇ ಯೋಗಮೈಶ್ವರಮ್ ।।೮।।
ಆದರೆ ನಿನ್ನ ಈ ಪ್ರಾಕೃತ್ಯವಾದ ಕಣ್ಣಿನಿಂದಲೇ ನನ್ನನ್ನು ನೋಡಲು ಸಾಧ್ಯವಿಲ್ಲ. ಆದ್ದರಿಂದ ನಿನಗೆ ದಿವ್ಯಚಕ್ಷುಸ್ಸನ್ನು ಕೊಡುತ್ತೇನೆ. ಅದರಿಂದ ನನ್ನ ಈಶ್ವರೀಯ ಯೋಗಸಾಮರ್ಥ್ಯವನ್ನು ನೋಡು.
ಸಂಜಯ ಉವಾಚ: ಏವಮುಕ್ತ್ವಾ ತತೋ ರಾಜನ್ ಮಹಾಯೋಗೇಶ್ವರೋ ಹರಿಃ । ದರ್ಶಯಾಮಾಸ ಪಾರ್ಥಾಯ ಪರಮಂ ರೂಪಮೈಶ್ವರಮ್ ।।೯।।
ಸಂಜಯನು ಹೀಗೆಂದನು - ಮಾಹಾರಾಜ, ಈ ಪ್ರಕಾರವಾಗಿ ನುಡಿದು ಮಹಾಯೋಗೇಶ್ವರನಾದ ಶ್ರೀಹರಿಯು ತನ್ನ ಈಶ್ವರೀಯವಾದ ಪರಮರೂಪವನ್ನು ಅರ್ಜುನನಿಗೆ ತೋರಿಸಿದನು.
ಅನೇಕವಕ್ತ್ರನಯನಮನೇಕಾದ್ಭುತದರ್ಶನಮ್ । ಅನೇಕದಿವ್ಯಾಭರಣಂ ದಿವ್ಯಾನೇಕೋದ್ಯತಾಯುಧಮ್ ।।೧೦।।
ವಿಶ್ವರೂಪವು ಅನೇಕ ಮುಖಗಳಿಂದಲೂ ನಯನಗಳಿಂದಲೂ ಯುಕ್ತವಾಗಿ ಆಶ್ಚರ್ಯಕರವಾದ ಅನೇಕ ನೋಟಗಳಿಂದ ಕೂಡಿತ್ತು. ಅನೇಕ ದಿವ್ಯಾಭರಣಗಳನ್ನು ತೊಟ್ಟು ನಾನಾಬಗೆಯ ದಿವ್ಯಾಯುಧಗಳನ್ನು ಎತ್ತಿ ಹಿಡಿದಿತ್ತು.
ದಿವ್ಯಮಾಲ್ಯಾಂಬರಧರಂ ದಿವ್ಯಗಂಧಾನುಲೇಪನಮ್ । ಸರ್ವಾಶ್ಚರ್ಯಮಯಂ ದೇವಮನಂತಂ ವಿಶ್ವತೋಮುಖಮ್ ।।೧೧।।
ಅನಂತನೂ ಸರ್ವತೋಮುಖನೂ ಆದ ಆ ವಿಶ್ವರೂಪಧಾರಿ ದೇವನು ದಿವ್ಯವಾದ ಹೂಗಳನ್ನೂ ವಸ್ತ್ರಗಳನ್ನೂ ಧರಿಸಿದ್ದನು. ದಿವ್ಯಗಂಧವನ್ನು ಲೇಪಿಸಿಕೊಂಡು ಸರ್ವಾಶ್ಚರ್ಯಗಳಿಗೆ ನೆಲೆಯಾಗಿದ್ದನು. ಅರ್ಜುನನು ಆ ದೇವನ್ನು ನೋಡಿದನು.
ದಿವಿ ಸೂರ್ಯಸಹಸ್ರಸ್ಯ ಭವೇದ್ಯುಗಪದುತ್ಥಿತಾ । ಯಧಿ ಭಾಃ ಸದೃಶೀ ಸಾ ಸ್ಯಾದ್ಭಾಸಸ್ತಸ್ಯ ಮಹಾತ್ಮನಃ ।।೧೨।।
ಒಂದು ವೇಳೆ ದ್ಯುಲೋಕದಲ್ಲಿ ಸಾವಿರಸೂರ್ಯರು ಒಮ್ಮೆಗೇ ಉದಿಸಿದರೆ ಎಷ್ಟು ಪ್ರಕಾಶ್ ಉಂಟಾದೀತೋ ಆ ಪ್ರಕಾಶವು ಮಹಾತ್ಮನಾದ ಆ ಭಗವಂತನ ಪ್ರಕಾಶಕ್ಕೆ ಸಮವಾದೀತೋ ಏನೋ!
ತತ್ರೈಕಸ್ಥಂ ಜಗತ್ಕೃತ್ಸ್ನಂ ಪ್ರವಿಭಕ್ತಮನೇಕಧಾ । ಅಪಶ್ಯದ್ದೇವದೇವಸ್ಯ ಶರೀರೇ ಪಾಂಡವಸ್ತದಾ ।।೧೩।।
ಆಗ ಆ ದೇವದೇವನ ದೇಹದಲ್ಲಿ ಸಮಸ್ತವಿಶ್ವವೂ ನಾನಾಪ್ರಕಾರವಾಗಿ ಒಂದೆಡೆಯಲ್ಲಿ ವಿಂಗಡವಾಗಿರುವುದನ್ನು ಅರ್ಜುನನು ಕಂಡನು.
ತತಃ ಸ ವಿಸ್ಮಯಾವಿಷ್ಟೋ ಹೃಷ್ಟರೋಮಾ ಧನಂಜಯಃ । ಪ್ರಣಮ್ಯ ಶಿರಸಾ ದೇವಂ ಕೃತಾಂಜಲಿರಭಾಷತ ।।೧೪।।
ಆ ವಿಶ್ವರೂಪವನ್ನು ನೋಡಿ ಅರ್ಜುನನು ಬೆರಗಾದನು. ಅವನ ರೋಮಗಳು ನಿಮಿರಿ ರೋಮಾಂಚಿತನಾದನು. ಅವನು ತಲೆಬಾಗಿ ಆ ದೇವನಿಗೆ ನಮಸ್ಕರಿಸಿ ಕೈಮುಗಿದುಕೊಂಡು ಹೀಗೆಂದನು:
ಅರ್ಜುನ ಉವಾಚ: ಪಶ್ಯಾಮಿ ದೇವಾಂಸ್ತವ ದೇವ ದೇಹೇ ಸರ್ವಾಂಸ್ತಥಾ ಭೂತವಿಶೇಷಸಂಘಾನ್ । ಬ್ರಹ್ಮಾಣಮೀಶಂ ಕಮಲಾಸನಸ್ಥಮ್ ಋಷೀಂಶ್ಚ ಸರ್ವಾನುರಗಾಂಶ್ಚ ದಿವ್ಯಾನ್ ।।೧೫।।